Urkulluk zehaztasuna eta autogobernuarekiko leialtasuna eskatu ditu\nUrkulluren ustez, akordioaren ostean beharrezkoa da beste alderdiekin hitz egitea\nIñigo Urkullu cree que la situación en España es peor tras las elecciones\nIñigo Urkullu lehendakariak PSOEren eta Unidos Podemosen arteko gobernu aurrerakoia osatzeko aurreakordioa "euskal autogobernu bereziari leial" izatea eta errespetatzea eskatu du asteazken honetan.\nBizkaiko Parke Zientifiko eta Teknologikoan ITP Aero enpresaren lantegi berriaren inaugurazioan izan da lehendakaria; bertan Urkulluk esan duenez, ituna nola lortu den "harrigarria" iruditzen zaion arren, "ez du merezi iraganari edo izan zitekeenari begiratzea ere, ez zer izan zen, ezta gauzak zergatik izan diren horrela ere".\nIldo horretan, "egin beharreko bidea berez zaila da, eta, gainera, akordioak lortzea beste aukerarik ez dago hauteskundeak saihesteko". Nabarmendu du, halaber, ez dela soilik gobernu bati buruz ari, baizik eta gobernagarritasunari buruz".\n"Atzoko egunean lortutako aurreakordioak beste lankide batzuen beharra ere badu. Uste dut beharrezkoa dela gobernu bati egonkortasuna eman diezaioketenekin lan egitea gobernagarritasuna egon dadin, eta, zentzu horretan, inteligentzia handia behar da egonkortasun hori eman dezaketen beste bidaia-kide batzuekin hitz egiteko ", gaineratu du.\nEstatu autonomikoaren indartzeaz hitz egiten duen dokumentuaren bederatzigarren puntuaren harira, lehendakariak azpimarratu duenez, "ezinbestekoa da autogobernu berezi eta aitortuari zor zaion leialtasunean oinarrituta asmoak zehaztea".\nHori dela eta, "hausnarketa sakona merezi du; baita leialtasuna bere zehaztasunean ere", azpimarratu du.


manifestazioa | Denborari so | Urko Aristiren bloga\nTag Archives: manifestazioa\nBitxia da elurrarekin gertatzen dena. Neguan elurra egin duela eta, txoritxoarena, Elur Telebista bihurtuko da beste behin. Hamaika bider errepikatuko ditugu gure mendateeetako irudiak, eta kazetariak elurrarekin jolastera bidaliko ditugu. Zenbaki dantzan hasiko gara, elur maila burtsako indizeen pare jarraituz. Bitxia, kontua, normalean kontrakoa gertatzen bait da. Errepikatzearen errepikatzeaz, albiste izateari uzten bait dio egunerokoak.\nLarunbatekoa elurtearen pareko izan zen. Milaka herritarrek erabaki zuten azalera ekarri beharra zegoela beste milakak egunero etxean ixilean bizi duena, beste zenbaiten azala zeinen latza den azaleratzearekin batera. Kalean pilatutako aterkiak ez ziren ordea elur horretatik babesteko. Aterkiak baino parasolak ziren. Neguaren ilunetan eguzkiaren izpien zain daudenen parasosola.\nBuruan maiz dudan irudia da eskolatik atera eta autobusera nindoanekoa. Hilean behin errepikatzen zen gutxi gora behera. Soinu banda dut batez ere gogoan. Sarkorra eta tristea. Musika hura ozentzearekin batera, kriseiluak ageri ziren hurrunean, argia jarriz arratsaren ilunean. Musikak, edo agian irudiak, guztiak ixilarazten gintuen. Errespetuzko ixiltasuna zen hura. Zer esan ez dakienarena. Neguarekin lotu izan dut beti irudi hura. Aurten udaberria garaiz omen dator… Hala bedi!\nThis entry was posted in Egutera and tagged elurra, manifestazioa, presoak on 14 January, 2013 by Pello Biain.


GABONAK, FEMENINO PLURALA | elinberri\nGABONAK, FEMENINO PLURALA\n2021. abenduak 24 Albisteak, Zaharrak berri - Maite López Las Heras\n2021eko azken kapitulura iritsita, gaztain usain, argi nabar eta birus suntsiezinaren presentziarekin itxiko dugu aurtengo liburu gorabeheratsua. Herritarren energia-txirotasun taupakaria kaleetako argi koloretsuek dirdira alaien mozorroarekin ezkutatzen dute etxeetako kandelen gar dardartia. Galeriarentzat, bestela baitakoan jokatzen ondo hezita gaude.\nTanta labainkorrek bustitako leihotik begira ari naizela, etxe aurreko errotondako zuhaitz bakartiaren inguruan mamu itxurako dantzari batzuk hauteman ditut, arbolaren gurtzarako akelarre moduko bat, edo auskalo.\nSorgin lausotu horietako bat taldetik aldendu, ezkutuko etengailu sekretuari eman, eta zuhaitzaren alboan argizko oreinak eta soka dantzariak pizteaz bat, akelarre hartako partaideak gizonak direla jabetu naiz, udaletxeko langile arruntak, eta ez behinolako emakume mistiko eta errituz jantzitakoak.\nHoriek horrela, nire ameskeriak utzi, eta errealitateak berehala astintzean, zalantza batek zeharo harrapatu nau: langile horien edo euren homologoen etxeetan ere beraiek arduratuko ote diren pinua eta jaiotza ipintzeaz, hain zuzen. Ameskeriekin jarraitu nahian, baiezkoa pentsatzea erabaki dut.\nHalarik ere, amonarenetik hasi, gurasoenetik pasa, eta neurera iritsita, betidanik, emakumea arduratu izan da etxea gabon girotzen. Amona, ama eta neroni izan gara, bakoitzak berean, Konstituzio zubian ganbaratik (zeukanak, noski) koloretako bola sorta, zinta distirakorrak, plastikozko zuhaitza eta kiribildutako argi katea jaitsi, eta etxea apaintzeko arduradun bakarrak.\nGizonaren papera, kasu horietan, eta zilegi zenean, jaiotzarako goroldio bila mendira joatea izan ohi zen, ez ordea, ondoren zegokion lekuan txukun eta apain kokatzea. Urtero errepikatzen zen usadioa izaten zen, eta jarraitzen du, umeei ilusioa egiten dien aitzakiaz, emakumeok gabonei etxean sartzen uztearen betebeharra.\nEgun, zorionez, ba omen dira halakoetan laguntzen duten gizonak ere, sarriki ekimena emakumearena izan arren. Zenbait enpresa gris eta itxura goibeleko sarreretan lekuz kanpoko pinu erraldoia, kasu, nahiz eta nagusiak agindu, gehienetan emakumeren batek edo batzuk tentetu eta atontzen dute, bezeroa, umeen moduan, hura ikustean, hunkitu eta samurtuko delakoan.\nGaur egungo haurrek, bestalde, Olentzeroren bisitaz gain, Mari Domingirena ere igurikitzen dute. Egia esan, umeen mundura gerturatu arte, ez nuen emakume hura ezagutzen. Itxuraz, Olentzeroren ondoko pertsonaia hura Donostian agertu omen zen 1990eko hamarkadan. Wikipediari jarraiki, gizonezkoaren alboko emakumezkoaren abestia Resurrección Maria Azkue elizgizon eta euskal hizkuntzalariak jaso zuen lehen aldiz XX. mende hasieran.\n90a baino lehen jaiotakoontzat, Gabon-egunean ikastolara Olentzero bakarrik etortzen zen, ezkontidea zuenik ere aitatu gabe. Emaztea, kidea, laguna edo laguntzailea garai batean aipatu gabe uzteak orduko gizarteko pentsamoldearen molde falta erakusten du, gaur egungo edozertarako merchandainsinak asmakizun ekonomikoa eta behar politikoa dela erakusten duen modu bertsuan.\nViejas canciones donostiarras liburuan parez pare agertzen omen dira eguberritako bi pertsonaien abestien hitzak. Gizonarenean Olentzero buru handikoa, txerria, erretzailea, mozkorra eta tripa handikoa bezala deskribatzen duen heinean, emakumeari gona zaharra ateratzeko eskatzen zaio Belena joan nahi baldin badu, irrintzi, algara eta pozez gainezka, gainera.\nDeskribapen fisikoak emakumearenean histu edo desagertu egiten dira, kasu batean bestean baino onartuago dagoelako, agian. Gizon zahar, arduragabe eta gizena atso potol eta axolagabea baino lehenago hobesten dugula ere adierazten du, horrela hezi gaituztelako, beharbada, argi koloreaniztun eta pandero hots gogoraerrazek. Gizona, utzikeriazko itxura eta jarrera izan arren, entedimentuz jantzia da; emakumeari, aldiz, irudi falikoa buruan, irribartsu hiriarentzat, pozik munduarentzat agertu behar duela eskatzen zaio; hala abesten du, behintzat, Gabon-kanta ez hain zaharrak, ez hain gabonetakoak.\nHiru errege magoak noiz etorriko ote dira bakoitza bere emakumezko konpainiarekin? Parekatzen hasita, errege-erroska eta jaiotza irudien salmentak hirukoiztu egingo lituzke, horixe baita, umeen ilusioaren falaziapean, helburu nagusietako bat. Ikusteko dago, halere, balizko hiru emakume horiei zer itxura eta paper egozten zaizkien.


l800 gramo potxa zuri, aletuak\nlomate heldu bat\nlPiper berde bat\nOngi garbitu ondoren, eltzean ipiniko ditugu potxak. Ur hotzez estaliko ditugu ondoren, bi hatz gainetik. Olio gordina erantsiko dugu ondoren eta haren ondoan gatza, ximiko bat, tipulina bitan egina, piper berde garbia eta hazirik gabea eta tomatea, osoak biak ere. Estali eta su eztitan jarriko dugu eltzea.\nDenbora-tarte horren ondoan, barazkiak Ã»tipulina, piperra eta tomateaÃ» eltzetik atera eta irabiagailuaren ontzian irauliko ditugu, egosariko salda apur batekin. Indar gorenean eragingo diogu irabiagailuari. Iragazkitik pasatuta erantsiko diogu salda hori dagoeneko egosirik dauzkagun potxei. Su eztitan edukiko dugu guztia beste 15 minutuan, itxuraz lodi dadin. Gatza neurtu eta zerbitzatu.\nHegaztiak nola garbi\nGogotik, arreta handiz, lumatu hegaztia, baina kasu, azala urratu gabe betiere. Sugarra hurbildu hegaztira gero, gelditu diren luma eta ilupak erretzeko. Labana batez luma-orratzak kenduko ditugu ondoren. Lepoa burutik zentimetro batera moztu, gero moztu hegalen muturrak eta ipurdia, baita zangoak ere.\nLabana baten muturrarekin lepoaren beheko aldea ebaki, lepoak bularrarekin bat egiten duen tokiraino, tiraka larrutuz, hegaztia mahaiaren kontra jartzen dugun bitartean paparren aldetik. Orduan lepo larrutua moztu eta gorde egingo dugu hegal-muturrekin batean, salda egiteko esate baterako. Hurrena, paparrak eta lepo-azala barrenetik inguratzen dituen ehun gomatsua bereizi. Gero erraiak atera baina hegaztiaren haragia ez urratzeko eginahalak eginez, eta errota (hera), bihotza eta gibela gordeko ditugu, beste zerbaitetarako erabili nahi badugu ere. Hegaztia lotuko dugu. Ongi lotuak eta babestuak utzi behar dira paparrak beheraka buelta emandako lepo-azalarekin. Eta gero hegaztia prestatu, aukeratu dugun errezetan esaten zaigun moduan.


About: Fritz Haber\nFritz Haber (Breslau, 1868ko abenduaren 9a - Basilea, 1934ko urtarrilaren 29a) alemaniar kimikaria izan zen. Termodinamika kimikoaren oinarriak aplikatuz, amoniakoaren sintesi industrialerako prozedura lortu zuen, horretarako katalizatzaileak eta presio handiak erabiliz (1906). Bornekin batera, ziklo termodinamikoaren kontzeptua azaldu zuen (1919). Kimikako Nobel saria eman zioten 1918an.\nFritz Haber (Breslau, 1868ko abenduaren 9a - Basilea, 1934ko urtarrilaren 29a) alemaniar kimikaria izan zen. Termodinamika kimikoaren oinarriak aplikatuz, amoniakoaren sintesi industrialerako prozedura lortu zuen, horretarako katalizatzaileak eta presio handiak erabiliz (1906). Bornekin batera, ziklo termodinamikoaren kontzeptua azaldu zuen (1919). Kimikako Nobel saria eman zioten 1918an. (eu)\nFritz Haber (eu)\nis prop-eu:ikaslea of


Irekia Eusko Jaurlaritza - Gobierno Vasco :: Euskadiren rol garrantzitsua europar eztabaidan, kulturak eta kulturaren eta sormenaren industriek tokiko eta eskualdeko garapenean jokatzen duten rola azpimarratuz\nEuskadiren rol garrantzitsua europar…\nEuropar Batasunak kultura eta sormenaren alde egiten du, europar hazkundea dinamizatzeko potentzial handiena duten sektoreetako bat delakoan. Eusko Jaurlaritzak europar zita bat antolatu du Bruselan, etorkizuneko "Creative Europe 2014-2020" europar Programaren inguruan.\nEusko Jaurlaritzak, Europako hainbat kideren parte-hartzearekin, zita bat antolatu du Bruselan, kultura, sormena eta berrikuntza defendatzeko "Creative Europe 2014-202" europar Programaren baitan bilduko diren ekintzetan eta finantziazio-lerroetan.\nEuskadiren Europar Batasuneko Ordezkaritzak koordinatuta, europar eztabaida bat egin da Bruselan, hainbat ordezkarirekin -kulturaren eta sormenaren sektorekoak, europar eskualde eta erakundeetako ordezkariak, europar kideak-, tokiko eta eskualdeko agintaritzen rola azpimarratzeko eta balio erantsia eta elementu konkretuak ekartzeko xedez.\nEkimen hori Eusko Jaurlaritzak bideratzen duen europar agenda proaktibo baten baitan sartzen da; ildo beretik, E. Hernáez Sailburuordeak bere Sailaren ekimenak aurkeztu ditu, gazteen enplegu eta espiritu ekintzailea bultzatzearen eremuan.\nHalaber, Eusko Jaurlaritzak Bruselan izan duen jardunaldiaren baitan lan agenda bat ere sartu da; bertan, Eusko Jaurlaritzako Kultura Susatatzeko Zuzendari Clara Montero eta MEDIA Antena Euskadiko Ainhoa González Europako Batzordearen Kultura eta Ikus-entzunezko Politikaren Zuzendaritzekin bildu dira, lehentasunak bateratzeko eta sinergiak indartzeko xedez.\nKulturaren eta sormenaren industriei buruzko europar zita Bruselan, Eusko Jaurlaritzak gidatuta\nEusko Jaurlaritzako Teknologia eta Berrikuntzako Sailburuorde E. Hernáez, Eusko Jaurlaritzako Kultura Sustatzeko Zuzendari Clara Montero eta Euskadiren Europar Batasuneko Ordezkari Marta Marín bertan zirela, europar eskualdeetako erakunde eta ordezkariekin eta adituekin batera, jardunbide egokiak eta esperientzia konkretuak aurkeztu dira, hala nola, Eusko Jaurlaritzak, BEAZek (Bizkaiko Foru Aldundiaren enpresak sustatzeko zerbitzua), Lonbardia eskualdeak eta MEDIA Antena Euskadik bultzatutako ekintzak, eta Sinnergiak-en Transcreativa, Eusko Jaurlaritzako Innova+Creativity eta Microsoftek sostengatutako Practice Your Music-en moduko ekimenak.\nSaioan izandako ehun pertsona inguruk bertatik bertara ezagutu dituzte jardunbide egokiak -tokiko eta eskualdeko agintaritzenak- eta ekimen ekintzaileak; hori guztia egunerokotasun handikoa da, zeren datozen 6 urteotako europar programazio estrategikoa negoziatzen ari baita eta laster abiatuko da.\nEusko Jaurlaritzak konferentzian izandako ehun pertsona ingururen aurrean gogoratu duen bezala: "Europar Batasunak kultura eta sormenaren alde egiten du, europar hazkundea dinamizatzeko potentzial handiena duten sektoreetako bat delakoan, eta tokiko eta eskualdeko agintaritzak ezin dira eztabaida horretatik urrundu".\nEuropako Batzordearen Zuzendariondokoa ere konferentzian izan da eta azpimarratu du "EBren etorkizuneko ekimenen asmoa dela sektorean dagoen zatiketa murriztea, finantziaziora iristeko bideak errazteaz batera, ekimen alternatiboen bitartez; halaber, kultura eta sormenaren berrikuntza eta lehiakortasuna bultzatu nahi da. Sektore hori enplegu eta garapeneko nitxo aitortua da, eta, ildo horretatik, tokiko eta eskualdeko agintaritzen lehentasunezko rola aitortzen da".\nAzpimarratu behar da industria kulturalek barne hartzen dituztela -tradizionalki- argitalpen sektorea, ikus-entzunezkoen sektorea (telebista, zinema, multimedia, eta abar), arte eszenikoak, ondarea, ikusmen-arteak eta eskulangintza. Sormenaren industriak, berriz, jarduera multzo zabalago bat hartzen du barne, hots, kontsideratzen da jarduera bat sektore horretan sartzen dela beraren produktu edo zerbitzuak elementu artistiko edo sortzaile esanguratsua duenean.\nKulturak eta kulturaren eta sormenaren industriek duten balioa\nDenbora-tarte laburrean, kulturaren eta sormenaren industria sartu da jarduera ekonomikoari ekarpen handiena egiten dieten sektoreen artean: gaur egun, BPGaren %,4,5 da, eta 8,5 milioi lanpostu ditu EBn. Kulturaren eta sormenaren industrien potentzialak eta kulturaren balioak badute beren aitortza, eta Europar Batasunak hartutako erabaki proaktiboen xede dira. Izan ere, zeharkako ardatz kontsideratzen dira EB2020 Estrategian ezarritako lehentasunen agenda betetzeko, eta, halaber, lehentasunezko nitxotzat jotzen dira eskualdeak garapen eta espezializazio plataforma bihurtzeko.\nEuropar Batasunak Programa espezifiko bat abiatuko du bere 2014-2020 sasoiko programazio berrian: Creative Europe Programa. Beraren helburua da ahaleginak batzea kulturaren eta sormenaren industrien potentziala eta kulturaren balioa bultzatzeko eta indartzeko bidean.\nEuropa Sortzailearen berritasun nagusietako bat izango da banku-finantziazio eskema bat sortuko dela kulturaren eta sormenaren sektorearentzat, berme-tresna baten bitartez.\nPrograma_EN_Financiacion_IC... 100 KB (application/pdf)


Igorreko Udala - Monumentuak\nAndra Mari eliza. 1208. urte inguruan eraikita. Hiru eliz-barne ditu, neurri irregularreko bi zatitan, zenbait materilez egindakoak, neurrizko berezitasuna kanpokaldetik, era eta neurri askotako harlanduaz eta langaitzezkoaz, e.a. Parroki honetan argi ikusten da eraikitzearen prozesua, handiagotzeak, barrikuntzak... Holan ba, XVI mendeko hasierakoak dira aurrekaldea, leiho borobila, koruko ahoratzearen zutabetxoak, koru zaharreko sarrera eta espainiar-flandriar klabea San Pedroren irudiagaz. Alboetako eliz-barne edo eliz-kurutzeak, ekonomia arazoak zirala ta, 1788.ean eraiki ziran, kanpandorrearen eraberri - tzeagaz batera, hau tximistaz kaltetu zalarik, mende bat lehenago. Lehentxoago, 1770.ean, dituan lau erretauletatik bat, Bilboko Joan Sainduen eleizeari erosi jakon. Horreitatik garrantzitsuena, nagusiena da, banku gainean dago eta hiru kale eta atikoa edo goiko atala ditu. Harburu edo baldatxoen gainean, salomoniar erako zutabeak dira, okerturiko alboak dituelarik eta aurrekaldean aingeruen buruak, hostoak eta fruituak dagozelarik. Sagrario nagusia zilarrezkoa da, lehen aipaturiko gaiez hornituta eta gainaldean kurutzea. Beste erretaulak, Sortzez Garbiarena (neoerrenazentista-barrokoa); Santa Barbararena (neoklasikoa), Errosarioaren Ama Birjinaren irudiagaz, prozesiñoetan ataratzeko eta azkenik, San Pedro Damutuarena dira.\nZumeltzuko San Andres ermitea. Urkizu auzoan dago, Arratia ibaiaren alboan dan errekagune txikian. XVIII mendean eraiki zan barriro, hiru mende lehenago izan zan parrokiaren eustormen gainean, harearrizko pontearen eta hilerriaren aroa dalarik, honen hilarriekaz aterpea edo portikoa egin zalarik, 1927.ean. Ermita hau atal bi-koa da, eliz-ku ru tzea oinean eta eliz-barnearen erdian eliz-bularra, orain galdutako. San Andres irudia, barrkoa dauka, XVIII- mendekoa; gainerako altzariak oraingoak diratako.\nElgetzuko Santa Lutzia eta San Kristobal ermitea. Ibarra zaintzeko, malda erdialdean da, eraikinak Ertaroan izaten ziraneko lekuan, San Kristobal auzoan, lehenago Elgetzu izenekoa, hain zuzen be. Ertaroko nekropolisa dauka, oraintsurarte erabilitakoa eta, horrek arte eta arkitektura aldetik oso interesgarriak egiten ditu ermitea eta nekropolisa, lehenago parrokia zala erakusten daualarik. Ermitearen oina ia karratua da, handia, harlangaitzezkoa, barrukaldea harlanduzko itxura hartzeko moduan margoztuta. Azpimarratzekoa da, gaur egun erabiltzen ez dan erromaniko motako sarrera geziarku zorrotza dauala eta alboetan ur-bedeinkatuarentzako ontzi zilindriko bi, ontzien euskarri antzeralandutako harrizko eskua ager tzen dalarik. Guzti horrek, beranduko erromaniko adibidea emoten dau (1220.etik aurrera), Bizkaian oso urria izanik. Altzariei dagokienez, XVI mendeko erretaula neogotikoa dago, Jasokundearen Andra Mariren irudiagaz; Santa Lutzi eta San Kristobalen irudiak, XVIII mendekoak dira.\nSan Joan Bateatzailearen ermitea. XVI mendean sortua; 1709.ean lekuz aldatu zan, lehengo Egia auzunean eraikiz, barroko motakoa. Ermitea elizbarne bakarrekoa da, zurezko hesiz itxitako husgunea dauka eta aterpea, sarreran kanpaia dauala. Eraikuntza harlangaitzezkoa da, estalita, ertzetako harearrizko harlanduetan izan ezik. Azkenez, azpimarratzekoa da erretaula txikia, sarritan margozturikoa, neoklasikoa.\nTurtureko San Migel ermitea. (Garbe auzoan). XIII mende hasierakoa, bere tankera herrikoia XVI. mendekoa dan arren. Oina errektangularra da eta harlangaitzekoa, txikia, harearrizkoa, eta handia, karearrizkoa. Zurezko korua dauka zabalera osoan eta elizpea inguru guztian. Zoruko harlosak banaka edo atalka dagoz. Erretaula erromanista, XVII. mende hasierakoa da, polikromatu eta eliz.bular barik, zutoin toskanoz zehazturiko hiru kalekoa, Mikel Deunaren (koruan daude gordeta lehenagoko irudi bi) eta Sebastian Deunaren irudiekaz.\nSan Antolin ermitea. Garai auzoan, Aramotz mendikatearen magalean, leku garaian dago. XVII. mendean sortua, tankera oso herrikoia dau. Txikia da, oina errektangularra, harlangaitzezkoa eta er tzetakoa harlanduzkoa. Atea, zurezko hesian sartzen da, aterpearen babesean, hemen kanpaia dagolarik. San Antolin, Sta. Marinaren eta San Lontzoren irudiak, herriko tankerako zur-landuzkoak, ditu.\nAntonio Santuen ermitea-kurutze tokia. Andra Mari parrokiaren aurrekalde inguruan da; zenbait izen izan ditu: lehenengo, eraiki ondoren, XVIII mendean, Vera Cruz; mende bat geroago, San Antonio eta Aingeru Guardakoa eta geroago, Kristoren eta Paduako Antonio eta Antonio abata Santuena. Aipagarria da, bere neurria zein kalitatea kontutan hartuz, Euskal Herrian berezia dan eraikuntza herrikoia da. Eliz-barne bakarra dauka zati bikoa eta kapera nagusia altuera txikiagokoa eta estuagoa. Atalik aipagarriena ataria da, oso garaia, toskano zutoin bi ditualarik. Paduako San Antonio irudia rokoko motakoa da (XVIII mendekoa) eta San Antonio Abatarena barrokoa; gainerakoak, Jesukristorena, Ama Birjinarena eta San Joan Bateatzailearena, espainiar- flandriar tradiziñozkoak (XVI mendekoak) eta hiru aldareak, neoklasikoak.\nHilario de Soloeta jaunaren etxea (XVIII. mendea). Elexalde kaleko 49. zenbakian dago. Etxeak jabearen izena hartu du, izan ere, Hilario de Soloeta eta Amorrortu jauna, ospetsua eta gogoratua izan zen kalonjea, bertan bizi izan zen hil arte. Eraikin kubikoa da, eta sileria harriz eginiko lau isurialde ditu. Gainera, goialdea adreiluzkoa da. Lehenengo solairuan balkoi korritua dauka, Bizkaiko eta Arratiako baserrietan askotan erabiltzen zen egurrezkoa. Historian zehar eraikina gauza ezberdinetarako erabili izan da: irakaskuntza akademia, kultur etxea, euskaltegia, eta abar. Gero, barnealdea guztiz berritu egin da eta 1987az gero Arratiako Udalen Mankomunitatearen egoitza da.


2019ko ekainaren 17a, astelehena | Ordua Euskal Herrian 01:29:17\nDonald Trump multimilionarioa bilakatu da Amerikako Estatu Batuetako 45. Presidente, askoren ezusterako. Trumpek ez du inoiz ardura publikorik izan, bere hautagaitzak alderdi barruan zatiketa eragin du, aho bilorik gabe mezu xenofobo argiak plazaratu ditu, sexu erasoak egiteagatik dozena bat emakume baino gehiagoren salaketak jaso ditu, nazioarteko eragile, alderdi eta herritar askok bere buruaren parodia gisa ikusi dute... baina bere garaipena argia izan da.\nHalere, ondorengo datuak ere azpimarratu behar dira: demokraten hautagai Hillary Clintonek orotara Trumpek baino 222.000 boz gehiago lortu ditu, eta Trumpek ez du irabazi milioi bat biztanle baino gehiago duen hiri bakar batean ere. Mundu osoan errepikatzen den binomioa da: landa eremua eta hiria aurrez aurre.\nMexikoko etorkinei kriminalak eta bortxatzaileak deitzen ekin zion Trumpek hauteskunde kanpainari 2015ean. Hauteskundeak irabazi ostean hartu duen lehen erabakietako bat izan da “aurrekari penalak” dituzten paperik gabeko etorkinak kanporatzea. Mexiko eta AEBen arteko muga “indartuko” du aurrena, eta horren ondoren erabakiko du gainerako paperik gabeko etorkinekin zer egin. Gai honetan Barack Obamaren marka onduko duela dirudi. Izan ere, Bakearen Nobel saridun eta AEBetako lehen presidente beltzak hiru milioi lagun baino gehiago deportatu ditu bi legegintzaldietan. Xenofobia eta klasismoa hauspotzen ari diren Europako alderdiak pozik agertu dira Trumpen etorreraz. Poloniako presidente Andrzej Duda eta Marie Le Pen ultraeskuindar frantsesak izan dira lehenak Trump zoriontzen, eta honek garaipenaren ostean aurrez aurre jaso duen lehen politikari europarra Nigel Farage izan da, Brexitaren bultzatzaile nagusi izan den UKIP xenofoboaren burua.\nHalere, Ku Klux Klanen moduko taldeen babes publikoa jaso duen hautagaiaren garaipena ez du arrazakeriak edo sexismoak soilik azaltzen. John Steppling antzerkigileak gordin azaltzen duenez, “liberalen akats nagusia izan da Trumpek faxismoa ekarriko zuela pentsatzea, baina ez dira jabetu faxismoa dagoeneko hemen zela”. Azken urteotan –Obamaren politika neoliberalak barne– nabarmen pobretu diren ehunka milaka lagunen ezinegona ondo bideratzen asmatu du Trump magnateak. Status Quo eta egungo sistemaren funtzionamenduarekin nazkatuta dagoen jende saldoaren ezinegona eskuinak bideratu du. Beste behin ere. “Aberatsa pobreen defentsan” kontraesana berriz gailendu da bestelako aukera faltaren aurrean. Trumpi aurre egiteko demokraten kanpaina eta hautagaia ezin okerragoak izan dira. Trumpen “alternatiba“ Wall Streetek ondu, babestu eta sustatutako hautagai bat izan da: Hillary Clinton. Eta horri gehitu behar diogu demokraten barruan hautagaitzak sortu duen ezinegona. Primarioetan Bernie Sanders garaile izan zen zenbait estatu garrantzitsuetan, laku handien gerrikoan– Michigan, Wisconsin eta Indianan– adibidez, demokratek bozen %10 baino gehiago galdu dute eta, are esanguratsuagoa dena, partaidetza jaitsi da. Clintonen aldean ezkerreko soslai nabariagoa du Sandersek, eta begi bistakoa dirudi bere alde egin zuten milaka lagun etxean geratu direla hauteskunde gauean.\nDonald Trumpen aurkako prostestetako bat New Yorken\nTrumpen garaipenaren “ezusteak” protestak sortu ditu AEBetako hiri askotan. Istiluak eta tiroketak ere izan dira zenbait tokitan “Ez da nire presidentea” aldarrikapenaren atzean. Trump ala Clinton, kapitalismoaren bi aurpegiren artean erabaki beharrak berriz utzi du ezkerra jokoz kanpo. Mendebaldeko ezkerreko alderdi gehienek “Gerraren Erreginaren” alde egin dute, “aukera ez hain txarra” omen zenaren alde. Eta AEBetan bertan ere aldeak ageri dira ezkertiarren artean. Honatx bi adibide. Batetik, Angela Davis: “Jende beltzaren lehentasuna Trump geldiaraztea da. Ez naiz Clintoni ez diodala boza emango esateko bezain nartzisista”. Eta bestetik, Mumia Abu-Jamal: “Trump baldin bada clintondarren neoliberalismoa garaitzeko ordaindu behar dugun prezioa, hala bedi”. Bipartidismoaren joko arauek ezkerra jokoz kanpo utzi dute atzera ere, eta datozen lau urteetan gatazka eta talkarik ez da faltan izango AEBetan.


Larrain dantza kantatua • ZUZEU\nLarrain dantza kantatua\nLARRAIN DANTZA KANTATUA –\nHeldu den urtarrilaren 27an, Lizarrako Los Llanos Kulturgune berrian “LARRAIN DANTZA: Nafarroatik Lau Haizeetara” ikuskizuna eskainiko du 180 gizon-emakumez osaturiko kolektiboak.\nIkuskizunean, 1903. urtera jauzi eginen dugu, Alfonso XIII.ak Lizarrara egin zuen bisita irudikatzeko. Izanez ere, errege borboiari ongietorria emateko kariaz urte hartan antolatu ziren ekitaldien artean, gazte batzuek lehenbiziko aldiz dantzatu zuten Larrain-dantza. Antzeztutako gidoia gehienbat gaztelaniaz emanen da.\nSarrerak Internet bidez eros daitezke, estella-lizarra.sacatuentrada.es webgunean\nLARRAIN DANTZA KANTATUA “Larrain-dantza: Nafarroatik lau haizeetara” Lizarran, urtarrilaren 27an\nMundua, euskaraz; diru-izenak ere bai


Ford Focus - Wikipedia, entziklopedia askea.\nFord Focus C segmentuko turismo autoa da.\nFord Laser (en) eta Ford Escort (en)\n1998tik, Ford Motor Company-k Ford Focus ekoizten du, eta ia mundu guztian saltzen du. 1998an Europan saltzen hasi zen eta 2000an Ipar Amerikan. Erresuma Batuan Ford Focus autoa gehien saldu zen autoa bihurtu zen 2000tik gaur arte. 2005an Ford-ek Focus-en bigarren belaunaldiari ekin zion. 2001 eta 2002. urteetan Ford Focus gehien saldu zen autoa izan zen.\nFord Escort eta Ford Laser, Focus-aren aurrekoak izan ziren, eta denek zehar aurreko zeharkako motorra (motor transbertsala) daukate, baita aurreko trakzioa ere. Focus-ak hatchback karrozeriadun (hiru eta bost ateko autoak) ditu, sedan (bi eta lau atekoak), familiarra (bost atekoa) eta kabriolet (bi atekoa) modeloak ditu. Ford C-Max monobolumen autoa da, Focus-en bigarren belaunaldian oinarrituta dago.\n1 Lehenengo belaunaldia (1998–2004)\n4 Bigarren belaunaldia (2004-2009)\n5 Hirugarren belaunaldia\n6 Ford Focus WRC kirol bertsioa\nLehenengo belaunaldia (1998–2004)Aldatu\nGarapen garaian, CW 170 deitu zen, eta “Ford Fusión” bezala ezagutu zen denbora gutxian, jatorrizko Focus- ek behin betiko izena Ghia karroza-egile prototipotik hartu zuen eta 1991. urtean, Ginebran, automobil-erakusketan agertu zen.\nFocus-en diseinuko elementu batzuk, adibidez atzeko argi altuak, Ford autoen aurreko prototipoetan ikusi ziren. Focus-ak “New Edge” diseinuko era segitu zuen. 1996.urtean Ford Ka estreinatu zen eta 1998. urtean Ford Cougar estreinatu zen, auto honek publikoan eta prentsan muturreko erreakzioak sortu zituen. Autoen barrualdeko diseinua erradikala zen, kurba asko eta linea zabalak nabarmentzen ziren.\nFocus-en lehenengo belaunaldiari, bostetik lau izar eman zioten helduak babesteko “EuroNCAP” istripu-probetan. Australian, Ford Focus 2002-2004 “Used Card Safety Ratings 2006” an ebaluatu egin zuten eta bidaiarientzako“tarteko” babes maila lortu zuen. Alemanian, Mexikon, Espainian, Filipinetan, Argentinan, Hego Afrikan,Txinan, Taiwanen, Errusian eta Venezuelan Focus I ekoiztu da.\nJari-Matti Latvala, bere Ford Focus RS WRC 09-an, 2010eko Finlandiako Rally-an.\n2002.urtean SVT modeloa kaleratu zen, ondoren, Europako ST170 modelo berezia eta Focus SVT Ipar Amerikako modeloa berdinak ziren.\n2002. urtean Ford-ek ST170 bertsioa baino kirol-bertsio erradikalago egitea erabaki zuen, hau da, motorren Duratec 2.0 litro turbokonpresorea bertsioa erabilita, baina sarrera aldakorreko sistema erabili gabe, RS-a 212 ZP gutxien ematen zuena. 2004. urtean RS bertsioa egiteari utzi zioten.\nBigarren belaunaldia (2004-2009)Aldatu\n2004. urte erdirantz Beijing-eko automobil-erakusketan, Focus-en bigarren belaunaldiko prototipoaren aurkezpena egin zen, baina Parisko 2004ko automobil-erakusketan kaleratu zen. Erakusketa berean “Focus Vignale Concept “ prototipoaren aurkezpena egin zen ere. Modelo hau, 2006. urteko urrian kaleratu zen, “Focus Coupé-Cabriolet” izenarekin. Focus II Focus I baino handiagoa, luzeagoa eta zabalagoa da. Bigarren belaunaldian “New Edge” diseinu eguneratua hartu zuen, Mondeo III eta Fiesta modeloek egin zuten bezala. Focus II Espainian, Alemanian, Hego- Afrikan eta Argentinan ekoizten da. Focus II-en bigarrengo belaunaldiari bostetik bost izar eman zioten helduak babesteko “EuroNCAP” istripu-probetan.\nFocus-en hirugarren belaunaldia, Ginebran, 2010eko automobil-erakusketan aurkeztu zuten. Europan, 2010.urte azkeneko hileetan kalean saltzen hasi zen, eta 2011. urte hasieran Estatu Batuetan saltzen hasiko dira.\nFord Focus WRC kirol bertsioaAldatu\nFocus WRC–ek 1998ko denboraldian lehen aldiz, Munduko Rally-txapelketan parte hartu zuen, eta denboraldi hartan lehiaketa bi irabazi zituen. Ordutik Focus WRC gidariak , besteak beste, Colin McRae, Carlos Sainz, Markko Märtin eta Marcus Grönholm izan dira.\n2006. eta 2007. urteetan Ford talde ofiziala taldeko irabazlea izan zen. Gaur egun, Ford-ek lehiaketetan oraindik auto hau erabiltzen du.\nAzken aldaketa 6 iraila 2020(e)an, 18:58(e)tan\nOrriaren azken aldaketa: 6 iraila 2020, 18:58.


Ayuso Doktoreak erretinari eragiten dioten distrofien ikerketan eman diren aurrerapausuak azpimarratu ditu eta itxaropenerako bide ematen du | Retinosis Retina Begisare\n/Ayuso Doktoreak erretinari eragiten dioten distrofien ikerketan eman diren aurrerapausuak azpimarratu ditu eta itxaropenerako bide ematen du\nPasaden otsailaren 22an, ostirala, Carmen Ayuso Doktoreak “Las distrofias de la retina en 2016. ¿Cuánto hemos avanzado?” izenburudun hitzaldia eman zuen Biodonostia Ikerketa Institutuko areto nagusian. Fundación Jiménez Diez eta gaixotasun arraroen alorrean diharduen CIBEReko erreferentziazko ikerlariak erretinako gaixotasunen inguruan burutzen ari diren ikerketa genetiko ezberdinetan azken boladan izan diren berriak aztertu zituen.\nAretoa lepo bete zuten pertsonen aurrean, tartean oftalmologia eta genetika sailetako hainbat aditu, Ayuso Doktoreak gaixotasun hauei aurre egiteko egun bizi dugun egoera aztertu zuen eta, bestalde, azken 25 urteetan izan diren aurrerapausu garrantzitsuak nabarmendu zituen. Esku artean ditugun mutazio genetiko mota hauen konplexutasun eta hetereogenitatea aipatu zituen arren, eragindako pertsona eta ikerlarei beren lanean ez etsi eta itxaropenerako bide eman zuen eta, beraz, baikortasun mezu bat helarazi zuen.\nEtorkizuneko balizko neurri terapeutikoei begira, diagnostiko goiztiar eta zehatz bat eduki ahal izateko eragindako gizon-emakume eta senideen karakterizazio kliniko eta genetiko egokia izatearen funtsezko garrantzia azpimarratu zuen Carmen Ayusok. Burutzen ari diren entsegu klinikoetan Doktoreak duen konfidantza adierazi zuen baita balizzko tratamenduak baieztatu ahal izateko eragindako geneen identifikazioan lanean diharduteko beharra ere.


perretxiku / perril\nperrexil 1 iz belar landare ginbailduna, oso usaintsua, hostoak hiru zati horzdunetan banatuak dituena, janariak ontzeko erabiltzen dena (Petroselinum crispum).\nApioa eta azenarioa erantsi; burruntzali bete saldaz busti; xerrak atzera zartaginean ipini, eta, azkenik, perrexila eta tomate puskak gehitu zizkion. Jon Muñoz «Loroaren teorema» - Denis Guedj - 181. orr.\nPerrexilez zipriztindutako tomate-erretilu bat. Jon Muñoz «Loroaren teorema» - Denis Guedj - 132. orr.\nBi otso gosetiren antzera, oilasko bana jan genuen, ogiarekin, tipulekin, perrexilarekin, luzokerrekin. Juan Kruz Igerabide «Nire aitaren fusila» - Hiner Saleem - 102. orr.\nJende multzo handi-samarra dago bixiguz eta legatzez eta txipiroiz eta izotzez eta perrexilez beteriko metalezko erakusmahaiaren aurrean. Iban Zaldua «Gezurrak, gezurrak, gezurrak» - 169. orr.\nBere gaixoaldiaren azken aldera, gau itxia zela perrexila jateko gogoak eman zion, eta apalki eskatu zuen. Askoren artean «Asisko Frantzizko, Asisko Klara» - 312. orr.\nFosforo-eduki handieneko landareak salbia, zaran-belarra eta perrexila ziren. hantxe zegoen, sukaldean kabitu ere egiten ez zela, perrexila txikitzen. Juan Garzia «Sistema periodikoa» - Primo Levi - 164. orr.\nPerrexila, hil zorian zeudenak indarberritzeko erabili ohi zen. Askoren artean «Asisko Frantzizko, Asisko Klara» - 312. orr.\nPerrexila autotrofoa da, baratzean daukan hartaz elikatzen da, dagoen-dagoenean. Edorta Agirre «Baietz okerreko bidea aukeratu! » - 12. orr.\n· Saltsa guztietako perrexila izatea gogoko duelako. Berria - Kirola 2006-02-18\nFlorentek besakada handi bat perrexil aurkitu zuen azkenik, gurdiaren hondo-hondoan Karlos Zabala «Parisen sabela» - Emile Zola - 24. orr.\nKikara bat perrexil-adarrez bete. Jon Muñoz «Loroaren teorema» - Denis Guedj - 186. orr.\nPerrexil-adaxkaz estaliriko paper izurtuzko ohe batean. Irene Aldasoro «Dublindarrak» - James Joyce - 292. orr.\nHartu zuen perrexil hosto bat [...] eta buruan jarri zion. Josu Zabaleta «Gauza baten ametsa» - Pier Paolo Pasolini - 182. orr.\nBiek ere txuleta bana, patata egosi bana, ilar-pilo txiki bana eta perrexil-sorta bana zeuzkaten euren plater urdinen barnean. Lopez de Arana «Manhattan Transfer» - John Dos Passos - 173. orr.\nHaren atzean, usain sarkorrak hedatzen ziren apio eta perrexil piletatik eta eztarrian itsasten zitzaizkion. Karlos Zabala «Parisen sabela» - Emile Zola - 36. orr.\nUr lohitsua, kolore askotako zaborrak: tomate azalak, perrexil hondarrak, lurra eta lokatza nahas-mahas. Patxi Zubizarreta «Mirarien kalezuloa» - Nagib Mahfuz - 174. orr.\nPerrexil landareak eta babak, sagarrak eta madariak, limoi berantiarrak eta mahaspasak, azak eta berakatzak, ia denetarik zen han. Edorta Jimenez «Sukar ustelaren urtea» - 95. orr.\nOndoren teilatua eroriko zen; bidea, eskailera eta leihoa desegingo zituzten sasiak eta asta-perrexilak. Anton Garikano «Farorantz» - Virginia Woolf - 138. orr.\nGauza bat baita letra-bandera (edo letra-perrexila, nahiago baduzue), eta oso bestelakoa irakurtzerakoan nahasmendua sor lezakeena. Iñigo Aranbarri «Hitzak eta giltzak» - 31. orr.


Olentzeroren bertsio anitzak - Bloga - Olentzero\nBeraz, garai hartan, ez zen pertsonaia, aro baten izena baizik.\nNeguko solstizioarekin eta suarekin lotutako Olentzero izaki hori, denborarekin, pertsonaia bihurtu zen.Urte luzetan ohitura izan da etxez etxe puxkak biltzen ibiltzea. Hori izan da, gaur egun arte, herrietan besta egiteko modua: gazteek merendu on bat egin ahal izateko atez ate zerbait eskatzen zuten kantu eta dantzen trukean. Halakoetan arrunta izaten zen lastoz eta trapuez betetako panpinik eramatea edota norbait mozorratuta joatea eta honek, seguru asko, lagunduko zuen pertsonaiaren sorreran.\nBatzuentzat artzaia besteentzat ikazkina, morroi tripa haundia, txapela buruan eta soin gainean zakua daramana, era askotara agertu izan da. Toki batzuetan Olentzeroren panpina tximinian lotzen zen. Beste toki zenbaitetan ardozale lodikotea erre egiten zuten, Miel Otxin bezala. Leitzan eta Arakilen balkoi eta leihoetan zintzilikatzen zuten babesle gisa. Bidasoa aldean haurrek eraman ohi zuten aulki batean eserita, puska bilketan. Larraunen itxura beldurgarria zuen eta igitaia eskuan zuela, sutondoaren aldamenean zintzilikatzen zuten oilar-meza bukatu arte. Lesakan koadrilen arteko lehiaketa antolatzen da aspaldidanik. Herri honetatik, hain zuzen, Olentzero pertsonaiaren lehen aipamen idatziak datoz eta, horregatik, jende askok haren sorlekutzat hartzen dute.\nHerri anitzetan ez zen, ezta gutxiagorik ere, gaur egun ezagutzen dugun pertsonaia atsegin eta xaloa, baizik ere Eguberri aurreko haragi-uztea betetzen ez zutenenentzako zigor emale kupidagabea. Bere igitaiaz lepoa mozten omen zien bekatariei, eta gauza bera egiten ei zuen lotara joan nahi ez zuten umeekin.\nKantuetan ere, bertsio anitz aurki dezakegu.\nOlentzero kantu ezagunenak horrela dio:\n"Olentzero joan zaigu\nAditu duanian, Jesus jaio dela\nOlentzero guria ezin dugu ase\nmakina bat heste\nBart arratsean, edan omen du\nbost arruako zahagia.\nHalere, beste bertsio batzuetan "botila arduakin" beharrean sagardoa aipatzen da eta ikazkinaren adimenari buruzko aipamenak ere aldatzen dira:\n"Olentzero buru handia\nHamar arruko zahagia!\nAi urde tripa handia!"\nEta aldatzen da ere bai irentsi duenaren inguruko bertsioa:\ntragatu baitu zahagia".\nGoizuetan kantatzen dute:\npipa artzen duela\nJaio da, jaio da\njaio da gure Jesus\nJaio da, Jaio da"\nasteazkena, 2008(e)ko urtarrilaren 2a\narakil, eguberri, larraun, leitza, lesaka, lope de isasi, miel otxin, onentzaro, solsticio.


author_facet:"Castillo, Juan Carlos Martin" topic_facet:"Sistema elektrikoak, pneumatikoak eta hidraulikoak (Modulua - LOE)" topic_facet:"Instalazioa elektrikoak eta automatismoak" topic_facet:"Fabrikazio mekanikoko diseinua (Heziketa Zikloa - LOE). Goi maila" topic_facet:"Sistema elektrikoak eta elektronikoak (Modulua - LOE)" topic_facet:"Elektrizitatea eta automatismo elektrikoak (Modulua - LOE)"\nEgilea: Castillo, Juan Carlos Martin Proposatutako gaia: Sistema elektrikoak, pneumatikoak eta hidraulikoak (Modulua - LOE) Proposatutako gaia: Instalazioa elektrikoak eta automatismoak Proposatutako gaia: Fabrikazio mekanikoko diseinua (Heziketa Zikloa - LOE). Goi maila Proposatutako gaia: Sistema elektrikoak eta elektronikoak (Modulua - LOE) Proposatutako gaia: Elektrizitatea eta automatismo elektrikoak (Modulua - LOE)\n1 Automatismo elektrikoak, pneumatikoak eta hidraulikoak 1 Automatizazio industrialeko sistemen integrazioa (Modulua - LOE) 1 Automatizazioa eta robotika industriala (Heziketa Zikloa - LOE). Goi maila 1 Ekipamendu eta instalazio termikoak (Modulua - LOE) Elektrizitatea eta automatismo elektrikoak (Modulua - LOE) 1 Elektrizitatea eta elektronika (Lanbide Arloa - LOE) Gehiago ... 1 Elektronika industrialeko tresneriaren mantentzelanak (Modulua - LOE) 1 Fabrikazio mekanikoa (Lanbide Arloa - LOE) Fabrikazio mekanikoko diseinua (Heziketa Zikloa - LOE). Goi maila 1 Fabrikazio mekanikoko produkzioaren programazioa (Heziketa Zikloa - LOE). Goi maila 1 Fabrikazio mekanikoko sistema automatikoen programazioa (CAM) (Modulua - LOE) 1 Fabrikazioaren automatizazioa (Modulua - LOE) 1 Industria-automatismoak (Modulua - LOE) 1 Instalazio elektriko eta automatikoak (Heziketa Zikloa - LOE). Erdi maila Instalazioa elektrikoak eta automatismoak 1 Instalazioa eta mantenimendua (Lanbide Arloa - LOE) 1 Lanbide Heziketa 1 Mantentze-lan elektromekanikoa (Heziketa Zikloa - LOE). Erdi maila 1 Mantentze-lan elektronikoa (Heziketa Zikloa - LOE). Goi maila 1 Mekanizazioa (Heziketa Zikloa - LOE). Erdi maila 1 Mekatronika industriala (Heziketa Zikloa - LOE). Goi maila 1 Sistema automatizatuak (Modulua - LOE) 1 Sistema elektrikoak eta automatikoak (Modulua - LOE) Sistema elektrikoak eta elektronikoak (Modulua - LOE) Sistema elektrikoak, pneumatikoak eta hidraulikoak (Modulua - LOE) 1 Sistema elektroteknikoak eta automatizatuak (Heziketa Zikloa - LOE). Goi maila 1 Sistema eta zirkuitu elektrikoak (Modulua - LOE) Guztiak ikusi ... gutxiago ...


Android P-k iPhone X | keinu nabigazioa izan dezake Gadgeten berriak\nEder Esteban | | Berri, telefonia\nPixkanaka Android P-k barne hartuko dituen funtzio asko ezagutzen ari gara. Neurri handi batean martxoan kaleratu zen aurrebista zela eta, baita filtrazio desberdinengatik ere. Orain berriro funtzio berri bat ezagutuko dugu. Oraingoan pantaila-argazkia kargatu duen Google hutsegite batek jakin badu ere. Zein funtzio da? Android P-k iPhone X bezalako keinu bidezko nabigazioa izango luke.\nEnpresak azkar kargatu eta ezabatu zuen pantaila-argazkia honi esker ikusi ahal izango duzu. Etxea eta azken botoiak pantailatik desagertzen direla dirudi. Jarraian azaltzen dizugu funtzio posible honen inguruko informazio gehiago.\nJarraian dugun irudian ondo ikus dezakezue. Pantaila bat dugu, baina behealdea desberdina da. Normalean hiru botoiak pantailan agertzen diren lekuan, orain ez da horrelakorik ateratzen eta nabigazio barra dugu. Askok keinu bidezko nabigazioa Android P-ra iristen ari denaren seinaletzat hartu dutena.\nOrain ohiko hiru botoien ordez, nabigazio barra txiki bat eta atzera botoia ikus ditzakegu pantailan. Hori dela eta, baliteke sistema eragilean keinuen nabigazioak erabiltzen duenean nabigazio barra txiki hau soilik erakustea.\nNahiz eta orain arte inork ez duen ikusi keinu nabigazio honek Android P-n nola funtzionatzen duen. Beraz, gehiago esatea espekulazio hutsa litzateke. Baina pantaila-irudia iritzi ugari sortzen ari da eta eginbide honek sistema eragilerako bidea egingo duela suposatuko zenuke.\nSeguruenik, maiatzean, Google I / O 2018an Android P-ri buruzko informazio gehiago ezagutzen da. Gainera, data horietan izango da sistema eragilearen aurreko bigarren bertsioa argitaratzen denean. Baliteke funtzio gehiago eskuragarri izatea, keinu bidezko nabigazio hau barne.\nArtikuluaren bide osoa: Gadgeten berriak » telefonia » Android P-k iPhone X-ren moduko keinuak izan ditzake pantailan


Egun eskas dira Lurramako, aurtengo menuen deskribapena hemen duzue. 200 laguntzaile eskas ditugu oraindik ! Izen ematea – Inscription bénévoles Azaroaren 8an, 12.30etan Idekitze bazkaria, 16 € edariak barne Donibane Garaziko ostalaritza lizeoko ikasleek prestaturik eta…\nNAFARROA Nafarroa deskubritzera zatozte 10 egun eskas dira Lurramako, Nafarroa deskubri dezagun, aurtengo lurralde gonbidatua. 300 laguntzaile eskas ditugu ! LURRAMA J-10 Izen ematea – Inscription bénévoles 2010-eko edizioaz geroztik, LURRAMAk lurralde edo eskualde bat gomitatzen…\n2019. urriak 23\nAZAROAREN 8-9-10 LURRAMA laborantza herrikoi eta iraunkorraren azokaren 14 garren edizioa azaroaren 8, 9 eta 10ean iraganen da, Miarritzeko Irati erakustazokan. LURRAMA azoka ez laike egiten ahal bere 600 laguntzaileen parte hartzea gabe. Antolaketak dei egiten du jende…


Abenturanitza Kanpalekuak - Troka Abentura\nAbenturanitza Eta Ingeles Kanpalekuak\nKanpaleku honetan abenturanitza aktibitateak (piraguak, surf, arko-jaurtiketa, bigSUP, ...) eta gaubela dibertigarriak partekatuko dituzu zure lagunekin eta bizitza osorako lagun berriekin. Aktibitatez beteriko egun luze baten ostean, Gorlizeko Camping-ean lo egiten jarraituko dugu abentura. Abentura eta dibertsioa zihurtatuta daude Abenturanitza kanpaleku onenean! 13 eta 16 urte bitartean.\nPDF Abenturanitza kanpalekuak\nUztailaren 16tik 22ra\nUztailaren 23tik 29ra\nOtsailaren 1etik apirilaren 30era (PARTAIDE KOPURU MUGATUA: plazak izen-ematea egindako ordenean emango dira.)\nDenbora tarte honetatik kanpora gurekin harremanetan jar zaitez oraindik ere plazarik dugun jakiteko.\nAurten, 10-12 urteko neska-mutilak abenturanitza kanpalekuak ere gozatu ahal izango dute ekainaren 25etik uztailaren 1era.\nGure mail troka@troka.com\nGure telefonoa 94 677 42 65\nUztailaren azken bi asteak\nUtilizamos cookies para asegurar que damos la mejor experiencia al usuario en nuestro sitio web. Si continúa utilizando este sitio asumiremos que está de acuerdo. Leer másOnartzen dut


Adoptia – El lugar de encuentro para todas las personas interesadas en el mundo de la postadopción\nOporrak BAKEAN programa, adingabe sahararrak udan hartzeko.\nBi urtez programa aurrera eraman ezinik egon ondoren, aurten berriro ekingo zaio Oporrak Bakean programari, Bilboko Udalak lagunduta eta Agintzari GEK-en laguntzarekin….\nADOPTIA TAILERRA NERABEZAROAREN AURREKO SEME-ALABAK DITUZTEN FAMILIENTZAT\nAdoptia zerbitzuak honako jarduera hau programatzen du, Ume Alaia Bizkaia elkartearekin lankidetzan: Tailerra: laguntza-estrategiak nerabezaroaren aurrean, 10 eta 14 urte bitarteko seme-alabak…\nALAFINA aldizkaria, ADOPTIArekin lankidetzan\n2021. urtearen amaieran, Nafarroako ALAFINA (Nafarroako erbi-ezpainetako eta arrakala duten senideen eta gaixoen elkartea) talde batek parte hartu du topaketa batzuetan. Topaketa…\nADOPTIA, 1998tik aurrera gutxi gora behera, larrialdi egoeretan eta familia adoptiboei eta adoptatutako pertsonei prestakuntza, orientazio, esku-hartze eta laguntza ekintzak garatu dituen Agintzariren ekimen pribatua da.\nADOPTIA zerbitzuak, harrera eta adopzioa ekintza-esparru bezala izanda, hauen konplexutasunagatik markatutako 15 urte baino gehiagoko ibilaldi luzea bizi izan du. Gaur egun, eboluzio hau nortasun zigilua bilakatu da arreta psiko-sozial eta harrera familiarrean eta adopzioan espezializaturiko zerbitzua izateagatik.\nEguneroko ahaleginak egoera bakoitzaren behar zehatzei berrikuntzatik erantzuna ematera jarrita daude, esku-hartze psikologikoaren eta psikosozialaren bitartez, etengabe berraztertutako tresna zehatzekin.\nEtengabeko hobekuntzaren eta integrala den ikuspuntu honetatik, gure betebehar profesionala esku-hartze prozesuak laguntzen ditu familentzako, adingabeentzako eta prefesionalentzako prestakuntzarekin, ikerketekin eta espezializatutako aholkularitzarekin.\nGure esperientziaren eta ikerketen emaitzen ondorioz, ADOPTIAk argitalpenak egin ditu eta egiten jarraitzen ditu, gure ezagutza hedatzeko eta partekatzeko helburuarekin.\nADOPZIOA HALAXE ULERTZEN DUGU\nAdopzioa, babesgabetasun egoeran dauden haurrentzako babes-neurria da.\nPertsona adoptatuek behar bereziak dituzte, adopzioan hartutako pertsonak diren aldetik, eta behar horiei laguntza teknikoa eskeini behar zaie haien bizimodua hobetzeko.\nAdopzioan hartutako pertsonen integrazio sozioemozionala korapilatsua eta gorabeheratsua da, eta zailtasunak esternalizatuz soilik lagundu daiteke tratu txarrek, instituzionalizazioak eta abandonoak eragiten duten kalte emozionala lehengoratzen eta minimizatzen.\nPertsona adoptatuak bizi izan duena eta haren adopzioaren arrazoiak ulertzea bizitza osoan irauten duen prozesu bat da, eta beharrezkoa da unean-unean sortuz doazen bizipenak eta emozioak kudeatzea, jakitun izanik litekeena dela inoiz ez jakitea zer gertatu zen egiazki adopzio unean.\nIragana ulertu nahi dute, harekiko lotura ezarri, orainarekin eta etorkizunarekin jarraitu ahal izateko. Pertsona adoptatuek jatorriari buruz hitz egin nahi izatea, eta jatorri familiarekin harremanetan jarri nahi izatea, pertsona horien behar bat da, adopzio familiako kide sentitzen badira ere.\nADOPTIA zerbitzuarentzat oso garrantzitsua da adoptatutako pertsonei ondorengoak faboratzea: eguneratutako eta espezializatutako prestakuntza, familia eta pertsona bakoitzaren beharretara egokitutako arreta psikologikoa eta profesionalekin eta beste familia adoptiboekin topaketak izatea. Horretarako, beharrezkoa izan da ibilbide luzea egitea gure ...


Kritika: Beauty and the dogs « Filosofiako praktikak\n« Crítica: La cifra negra\nCrítica: El orden divino »\nKritika: Beauty and the dogs\nEgilea: MAIDER OÑEDERRA\nPelikula honek azaleratzen du zein zaila edo ia ezinezkoa den herrialde oso bateko ohitura eta tradizioa aldatzea. Tunisian asko borrokatu dute aurreko agintari diktadore eta maltzurra boteretik kendu ahal izateko, baina lortu dute. “Udaberri arabiarraren” ostean aldaketa garaia da, beraien eskubideengatik borrokatu eta lortu dituzte, edo hori dirudi behintzat.\nOrain herrialde demokratikoa da Tunisia, non denen eskubideak errespetatzen eta babesten diren. Ezinezkoa da ordea gobernu osoa ordezkatzea, herrialde demokratikoa da, baina lehengo zimentuen gainean eraikia. Oso argi ikusten da hau pelikula honetan, Mariamen kasu errealarekin. Bera defendatu behar dutenen eskutik jasaten du bortxaketa, poliziarengatik alegia. Gauzak aldatu direla dirudi iraultzaren ostean, baina poliziak berdina izaten jarraitzen du, zapaltzailea eta besteen eskubideak errespetatzen ez dituen instituzio nazkagarria.\nBortxaketa gertatu ondoren ospitalera joaten den momentutik jartzen dute zalantzan bere hitza eta berari egozten die errua. Izan ere, bizi garen sistema patriarkalean beti erruduna emakumezkoa da eta gizonezkoa da arrazoia duena eta beste aukerarik izan ez duena. Feminismoan oso garrantzitsua da patriarkatuaren ideia, baina patriarkatua kontzeptua bera ez da teoria feministek sortua. Engels eta Weber filosofoek erabili zuten lehen aldiz eta honela definitu zuten: patriarkatua gizona emakumearen gainean jarri duen boterea da eta horren ondorioz, nagusitasun sistema bati lotuta dago. Engelsek definizio horri gehitu zion patriarkatua mendetasun sistema zaharrena zela. Ondoren feministek kontzeptua eguneratu zuten: gizonek emakumeen eta familiako neska- mutilen gainen duten nagusitasunaren adierazpena eta instituzionalizazioa, nagusitasun hori gizarte osora zabalduz.\nPelikulan azpimarratzeko beste kontua kapitalismoa da. Nabarmena da sistema kapitalistak patriarkatua eta matxismoa nola, behin eta berriz, erreproduzitzen dituen. Mariamek salaketarekin aurrera jarraitzeko arazoetako bat dirua da, arazo ekonomikoa. Sistema kapitalistak eskubideak irentsi egin ditu eta noski pertsona guztiok eskubideak ditugula, soilik ordaindu ahal baditugu ordea. Mariamek justizia lortu ahal izango du ordaindu ahal badu. Baita ere, aipatu nahiko nuke feminismoaren lema berri bat, iruditzen zaidalako oso egokia dela kasu honetarako, eta honako hau da: “etxera bidean askea izan nahi dut, ez ausarta”.\nAmaitzeko esan nahi dut, pelikula amaitzean sentsazio gazi-gozoa geratu zitzaidala. Mariamek asko borrokatu ostean justizia lortzen du, baina ez dugu ahaztu behar beste milaka antzeko kasu daudela ez dutenak horrelako amaierarik izaten. Borrokatzeko asko dago, zeinbait gauza lortu ditugun arren, oraindik beste asko falta zaizki gulako gizon eta emakumeen arteko berdintasuna lortzera iritsi arte.\napirila 22nd, 2018 | Atala: 2017-18, Filosofía, Giza Eskubideen Zinemaldia


Munduari begira | Kultura | GARA\nRobert Treviñok ekainean amaituko du Euskadiko Orkestra Sinfonikoarekin hiru urterako sinatutako hitzarmenaren lehenengo denboraldia. Aurrerapausoak ikusi ditu bere lanean. Proiektu sinfonikoa sendotzea eta nazioartekotzea da bere helburua. Atzo iragarri zutenez, zuzendari estatubatuarrak 2022. urtera arte luzatu du titulartasun kontratua eta munduari begira jarriko du orkestra. Abenduan Alemanian eta Austrian izango da.\nLuzerako proiektua abiarazi nahi izan zuen Euskadiko Orkestra Sinfonikoak (EOS) Rober Treviño zuzendari titular ezarri zuenean. Bultzada berri bat nahi zuen, egitasmoa sendotu eta nazioarteko bideari zabalkuntza emango ziona. Treviñok egin izan dituen agerraldietan askotan erabili izan du ahotan komunitatearen ideia. Taldea osatu eta talde izaera ikusleenganaino heltzeko grina. Iaz abiatutako proiektuaren lehenengo denboraldia amaituko du datozen egunetan, eta zuzendariak berak atzo aitortu zuen uste baino lehenago ari dela lanaren ondorioak antzematen. Horrek eta «etxean bezala sentitzeak» eraman du EOSekin zeukan hitzarmena 2022ra arte luzatzera. Sintonia erabatekoa lortu du orkestrako arduradunekin eta Lakuako Gobernuarekin ere. «Nire aurreikuspen guztiak gainditu dira», aipatu zuen atzo Treviñok.\nBere helburuen artean Orkestraren irudia zabaldu eta tamaina handiagoko egitasmoei heltzea izan dira. Bere lehenengo ikasturtetik nabaritu ditu aldaketak. «Aldaketa asko izan dira. Batez ere, lan egiteko moduan eta musika hizkuntzan. Orkestra hazi egin da. Zimmerman bera hemengo mugetatik kanpo esaten ari da Euskadiko Orkestra Sinfonikoa inoiz baino hobeto jotzen ari dela eta beste artista gonbidatu batzuek ere iritzi bera dute», adierazi zuen.\nAlemania eta Austriara\nProiektua sendotzeko bidea behin urratuta, orkestraren ikusgarritasuna bermatzea da hurrengo urratsa. EOSeko zuzendari Oriol Rochek eman zuen albistea. Orkestra Alemanian eta Austrian izango da datorren abenduan. Eta erabakia txalotu zuen Treviñok. «Nazioarteko bira oso garrantzitsua izango da. Aukera ezin hobea da beste plataforma batzuetan ebaluazioa jasotzea, besteengandik ikastea, besteekin konparatzea eta gure bikaintasuna erakustea», esan zuen zuzendari titularrak.\nTreviñok berak zuzenduko duen biran hiru emanaldi eskainiko dira. Horietako bi Austrian; Linzen eta Bregenzen, eta hirugarrena Alemanian, Municheko Herkulessaal entzutetsuan.\nHiru programa desberdin egingo dira biran. Lehen eta hirugarren kontzertuak euskal musikarekin zabalduko ditu orkestrak: Aita Donostiaren “Meditazioa” obrarekin Linzen eta Pablo Sorozabalen “Zazpi Lieder”-ekin Bregenzen. Hiru kontzertuek Mahlerren “Laugarren Sinfonia”, musikagile alemaniarraren obra ezagunenetakoa, eramango dute programaren bigarren zatian, Mojca Erdmann soprano alemana bakarlari lanetan arituko dela. «Mojca Erdmanni proposatu genion gurekin aritzea. Olatuaren goialdean dagoen sopranoa da une honetan. Berehala eman zuen baiezkoa eta euskarazko letrak ikasten ari da dagoeneko», azaldu zuen Rochek.\nHiri bakoitzak tonu desberdina izango du kontzertuen lehen zatietan. Linzen, Aita Donostiaren obraren ostean, Orkestrak eta Erdmannek Mozarten soprano-aria eta eliza-sonata sorta bat interpretatuko dituzte. Bregenzen, berriz, Erdmannek Sorozabalen lana interpretatu ondoren, Prokofieven “Biolinerako 2. Kontzertua” eskainiko du Orkestrak Vadim Gluzman bakarlari dela.\nMunicheko Herkulessaal zorrotzerako Elgarren “Enigma bariazioak” lana eramango da orkestraren atriletara, Mahlerren “Laugarren Sinfonia”-rekin kontraste nabarmena eginaz. Programa zaila izango dela iritzi dio Orkestrak, baina dituen baliabideak erakusteko balioko duela uste du. EOS abenduaren 3an abiatuko da biran eta hilaren 4an Linzen izango da, 6an Munichen eta 8an Bregenzen.\nPrograma horrekin, euskal musikagileekiko konpromisoa berretsi du Robert Treviñok. «Hurrengo urtean euskal musika gehiago egongo da».\n«Publikoari begiak zabaldu nahi dizkiot eta jendeak guri buruz pasioz hitz egitea nahi dut. Orkestrak ideia eta elkarrizketa berriak probokatzea nahi dut», nabarmendu zuen Robert Treviñok.


Mundura irekitako ikastetxea. Esperientziak: Trukeak eta bidaiak | St Patrick's English School en San Sebastián\nThornden School Hampshire-ko konderrian dago, Ingalaterraren hegoaldean. Ikastetxe horretan, performing arts-ak (antzerkia, musika, dantza…) dira nagusi. Horietan, ikasleak euren trebetasun artistikoei esker nabarmentzen dira.\nEskualdea aberatsa da historian eta kulturan, eta hainbat eta hainbat aukera eskaintzen ditu. Egonaldian, Stonehenge-ko historiaurreko monumentua, Salisbury eta Winchester-ko katedralak, Trafalgarko guduan Nelson-ek erabilitako itsasontzia… bisitatzen ditugu. Gainera, Londres eta bertako toki enblematikoak ere bisitatzen ditugu.\nIkasleak aukera du ingelesean dituen trebetasun guztiak erakusteko. Esperientzia guztiak bere log book edo egunkarian jasoko ditu. Egunkari hori ondoren beste bidaia eta truke batzuetan erabiliko ditu.\nHirurehun urtetik gorako historia du Blue Coat School-ek. Garai batean, hiriaren erdi-erdian zegoen. Gaur egun, orube zabal batean dago, Wavertree bizitegi-auzoan, Penny Lane-tik eta The Beatles taldeak maitatzen eta oroitzen zituen beste leku batzuetatik ez nahiko gertu.\nTruke hau bete-betean osatzen da Southamptonekoarekin, elkarren ondoan jarrita hiri handia eta landazabala, iparra eta hegoa.\nBlue Coat-ekin 2005etik daukagu harremana eta, harrezkero, urtero bisita egiten dugu Gabon aurreko egunetan, oso egun aproposak baitira negualdiko ohiturak ezagutzeko.\nBisitak portu aldean egiten dira. Bertan daude museo eta arte-galeria garrantzitsuenak. Eta nahitaezkoak dira kultura herrikoiarekin lotutako bisitak: Anfield estadioa, The Beatlesen museoa…\nLycée Montesquieu, Libourne herrian, Bordeletik 28 kilometrora, ikastetxe konfesional pribatua da.\nAnnick Saunier arduradun frantsesarekin dugun harremana 2002tik dator, eta, hain zuzen, haren bitartekotzari esker, trukeak egin ahal izan ditugu Anglade ikastetxearekin (Sainte-Foy La Grande) eta, orain, Montesquieu ikastetxearekin.\nAkitaniako eskualdeak aberastasun kultural handia du. Bertako haitzuloetan gizakiak bizi izan ziren. Erdi Aroan, gazteluak eta gotorlekuak eraiki zituzten eta orduantxe hazi zen Bordele bertako zimendu erromatarren gainean.\nHizkuntza erabiltzea eta partekatutako balioak bateratzea da eskola-esperientzia honen oinarria.\nLehen Hezkuntzako 2. kurtsotik aurrera, ikasleek ikasturtean gutxienez bidaia bat egiten dute. Bidaien iraupena eta konplexutasuna egokituta daude partaideen adinera.\nSt. Patrick’s English Schoolen ustez, bidaiek osatu egiten dute ikasleen prestakuntza pertsonala eta akademikoa; besteak beste, alderdi hauek nabarmenduta: erantzukizuna, autonomia, errespetua, talde-espiritua eta esperientzian oinarritutako ikaskuntza.\nSendaviva (LH 2)\nSendaviva parkea, Nafarroan, agertoki aproposa da ikasturtea ixteko eta emozioz eta arduraz betetako urteari agurra emateko.\nAskorentzat, adin bereko beste ikaskide batzuekin batera familiagunetik kanpo gaua ematearen lehen esperientzia da. Hasierako urduritasunak gorabehera, pozgarria eta oso atsegina da. Ikasleak autonomiaren bidean barneratzen hasten dira, haien heltze-prozesuan ezinbestekoak izango diren esperientziak biziz: ohea egitea, beren arropaz arduratzea…\nEta ingurune natural batean biziko dute hori, beste izaki bizidun batzuekin kontaktuan, bi gelak elkarrekin, inolako bereizketa edo desberdintasunik gabe.\nKutsu eztia eta oroitzapen eztia uzten ditu, etxerako itzuleran familiarekin partekatu ahal izateko. Sendaviva, bizipenen bidea!\nIrriSarri Land (LH 3)\nForu Komunitatea, era berean, Lehen Hezkuntzako 3. kurtsoko bidaiaren agertokia da: abentura-parke bat, gure abentura pertsonalak eta esperientzia aberasgarri biziak igarotzeko leku aproposa.\nTirolina, arborismoa, ikatza egitea eta amuarrainei jaten ematea dira ikasleek aire zabalean egiten dituzten jardueren adibide batzuk. Jarduera horiek askatasuna-segurtasuna binomio desiratua ziurtatzen duen leku batean egiten dira. Gozatzeko lekua da, norberaren gelako edo beste gelako ikaskideekin harreman estuagoak ezarri ahal izateko eta tutoreak eta irakasleak hobeto ezagutu ahal izateko lekua. Harreman hori ikasturtean zehar estutuko da, ikasturtearen berezko aupada guztiak gainditzeko beharrezko konfiantza sortuta.\nPAL (Play And Learn) (LH 4)\nLehen Hezkuntzako 4. kurtsoko ikasleek parte hartzen dute ikastetxez kanpoko bidaia honetan. Bi egunez, jarduera ludikoak eta prestakuntzakoak egiten dituzte Estatu Batuetako kultura autoktonoen historiaren eta ohituren inguruan, Hondarribiko Juan Sebastian Elkano aterpetxean eta aldirietan. Dena ingelesez da. Azkenean, Estatu Batuetako jatorrizko biztanleen kulturaren hainbat alderdi ezagutzen dituzte –haien artea, musika, dantza…–, AEBen erliebeaz eta geografiaz gainera.\nBaratze (LH 5)\nBehatzea eta ikertzea; horiek dira kurtsoko gainerako ikaskideekin batera egonaldi honetaz bete-betean gozatzeko gakoak.\nIkasleek ibilbide ekologikoak egiten dituzte eta zenbait lantegitatik pasatzen dira: baratzea, landetxea, elikagaien transformazioa, mikologia eta zura lantzea.\nArotz Enea (LH 6)\nArotz Enea ingurumen-heziketako zentro bero eta erosoa da. Etxarri Larraunen dago, Nafarroan, eta bertara joaten dira Lehen Hezkuntzako 6ko ikasleak. Bertan, ingurumenaren eta haren zaintzaren inguruan sentsibilizatzeko hainbat jarduera egiten dituzte.\nBost egunez euskaraz egiten dute elkarbizitza, eta, besteak beste, jarduera hauek egiten dituzte: mendiko ibilaldiak, bisitak inguruko herrietara, egagropilak, meteorologia, itzal-jokoak…\nInstalazio zabalek aukera ematen dute bizikidetzarako, une formal eta egituratuenetan ez ezik, aisialdietan ere. Horietan, ikaskideak sakonago ezagutu eta harreman estuagoak finkatu ditzakete.\nLarraul (DBH 1)\nDBH 1eko ikasleek hiru egun ematen dituzte Larraulgo aterpetxean, Donostiatik gertu. Euskaraz errazago mintzatzen eta hizkuntza menderatzen laguntzen duten jarduerak egiten dituzte. Ikasgelan aurretiaz egindako lan guztiak erabateko zentzua hartzen du egonaldian. Herriko museora eta elizara eta ur-errota zahar batera bisitak egiten dira, mendi-ibilaldiez, tradiziozko jokoez… gainera. Eta, batez ere, bizikidetza dago talde-kohesioa sendotzeko.\nBarcelona (DBH 2)\nMaiatzean, 2. kurtsoko taldeak Bartzelonarako ohiko bideari ekiten dio. Aurretik, Huescan gelditzen da jardueren bidez abenturan murgiltzeko. Jardueren artean, raftinga eta arborismoa daude. Bartzelonako gune nagusiak eta monumentu ospetsuenak ezagutu ondoren, taldea Port Aventurarantz abiatzen da. Bertan, sekulako une dibertigarriak bizitzen dituzte. Bidaia ahaztezin horretan, kirola, kultura eta aisia konbinatzen dira.\nRuta del Cid (DBH 3)\nMaiatzaren hirugarren astean, DBH 3ko taldeak aurrez aurre ezagutzen ditu ikasturteko curriculum-programazioan agertzen diren lekuak: San Millán de la Cogolla (gaztelaniaren jatorriekin, euskaraz idatzitako lehen hitzekin… lotuta), Burgos, Carrión de los Condes, Paredes de Nava, Villalcázar de Sirga, Santiago bidea, Canal de Castilla...\nIkasgelan jorratutako gaiei benetakotasuna emateaz gainera, helburua da ikasleengan bidaia kulturalekiko interes piztea, dokumentatzeko baliabideak eskaintzea, leku interesgarriak hautatzea eta ezagunak ez dituzten lekuetan orientatzea. Eta, gainerako bidaietan bezala, errespetua, autonomia, soziabilitatea… sustatu nahi ditugu.\nEl Quijote (DBH 4)\nLau egunetan zehar, DBH 4ko taldeak literatura-ibilbide bati jarraitzen dio, aurretik ikasgelan egindakoari, hain zuzen. Besteak beste, leku hauek bisitatzen ditu: Salamanca –Tormesko itsumutila, Frai Luis–; Ávila –Santa Teresa–; Segovia –erromanizazioa–; Toledo –hiru kulturen arteko bizikidetza: kristaua, hebrearra eta musulmana– eta Mantxa –Kixote–. Bidaia Almagron amaitzen dugu. Bertan, Urrezko Mendeko antzezpen bat ikusten dugu Corral de Comedias-en.\nPirineos (Batxilergoa 1)\nGiza Zientzietako sailaren esparruan, 2006-7 ikasturterako proposatu zen Pirinioetan zeharkaldi bat egitea Batxilergoko 1. kurtsoko ikasleekin. Zeharkaldiaren formatua aukeratu zen. Izan ere, ingurune natural batean esfortzu fisiko jarraitua egitea metodologia egokia zirudien ezarritako helburuak lortzeko. Hala, Pirinioak hautatu ziren, hurbil daudelako eta, halaber, naturan bete-betean murgiltzeko aukera ematen dutelako. Eta Batxilergoko 1. kurtsoan egitea erabaki zen, une bikaina dirudielako irteerarako planteatutako edukiak garatzeko.\nOraindik indarrean dagoen irteera honetarako, jarraian adierazten diren gaiekin lotutako helburuak ezarri dira: ingurune natural eta kulturalarekiko elkarreragina, hizkuntzaren garapena, garapen fisikoa eta gizarte-elkarreragina.\nZeharkaldia Echo herrian hasi eta Canfranc-en amaitzen da. Bost gau ematen dira inguruko beste hainbeste aterpetxetan; adibidez: Bisaltico eta Lizara. Eguna mendi erdian igarotzen da. Asmo bakarra da ibiltzea, naturan eta landa-ingurunean murgilduta sentitzea, lasaitasuna eta isiltasuna sentitzea, flora- eta fauna-espeziak ikustea, atsedenaldietan irakurtzea eta marraztea… azken batean, guztiok elkarrekin bizitzea naturaren erdian, hiriko bizitzatik eta erosotasun eta teknologia modernoetatik urruti.\nEsperientzia aparta da. Hasiera batean, ingurune horri buruzko ezjakintasunak edo esperientziarik ezak eraginda beldurrak eta aurreiritziak egon badaitezke ere, egindako ahaleginaren ondoriozko gogobetetzeak eta norberaren bizipenek eskakizun handiko irteera bihurtzen dute jarduera, desberdina eta oso aberasgarria.\nItalia (Batxilergoa 2)\nBidaia hau eskolaldian zehar ikasleek egindako irteera eta bidaia guztien amaiera da. Italia historikoan barrena ibilbide bizia eta zabala egingo da, guztien oroitzapenean betirako geratuko dena. Azken agur ahaztezin horretan, Milan, Verona, Venezia, Florentzia, Pisa, Siena eta Erroma ezagutuko dira. Beste kate-maila bat da ikasleen prestakuntza humanistikoan; etorkizunerantz eta prestakuntza unibertsitario eta profesionalerantz proiektatuko dituen azkena eskolaldian.


IZAR ASKOKO JOKOAK | Kirola | Berria\nIZAR ASKOKO JOKOAK\nOhikoa izaten da Olinpiar Jokoetan bizpahiru kirolari bihurtzea ekitaldi horretako izar. Tokion ez da hala gertatu: ez da izar argi bat egon, baizik eta askok egin dute distira.\nMailu jaurtitzaile poloniarra lehen emakumea izan da atletismoko banakako proba berean hiru urrezko domina lortzen Joko batzuetan.\nAustriarrak ezustea eman du txirrindularitzako errepidekoa irabazita. Goi mailatik aldenduta, Matematikan doktorea da.\nKatie Ledeckyri itzal egiteko gai izan da igerilari australiarra. Besteak beste, 400 metrokoan irabazi dio. Urrea lortu du, baita 200 metrokoan ere. Beste zilar bat eta brontze bat ere lortu ditu.\nMichael Phelpsi lekukoa hartu dio. Uzta ederra bildu du Tokion: bost urre. Munduko marka ere ezarri du tximeletako 100 metrokoan: 49,45.\nRion bezala, bi abiadura proba nagusietan gailendu da: 100 eta 200 metrokoetan. Lehenengoan, marka olinpikoa hobetu du: 10,73. Beste urre bat irabazi du 4x100 metroko txandakakoan.\nRion bezala, nagusitasunez irabazi du urrezko domina maratoian, amaierara oinkada fresko eta ikusgarriarekin ailegatuta. 2.08.38ko marka egin du.\nDomina gehien irabazi dituen igerilaria izan da: lau urre eta hiru brontze. Lehen emakumezko igerilaria da Joko batzuetan zazpi domina lortzen. Bi marka olinpiko ere ezarri ditu, 100 metrokoan (51,96) eta 50 metrokoan (23.81).\nMaialen Chourrauten lehiakide eta lagunak brontzea irabazi du K1 mailan, eta urrea C1ean. C1 proba estreinakoz izan da Jokoetan.\nUrrezko domina irabazi, berak zuen munduko marka txikitu (45,95), eta 400 metroko hesidunean gainditu gabeko mugarria ezarri du norvegiarrak: 46 segundotik jaistea.\nTokioko bi urre eta beste bi zilarrekin hamarrekoa osatu du. Distantzia luzeetan erakutsitako nagusitasuna nabarmendu behar da: 800 eta 1.500 metrokoak irabazi ditu.\nKubako borrokalariak urrezko laugarren domina irabazi du. Horrekin Alexander Karelin errusiarraren marka gainditu, eta inoizko borrokalari onena bihurtu da. 2008ko Pekingo Jokoetatik ez du galdu.\nHirugarren urre olinpikoa lortu du eskubaloian. Frantziako selekzioko beste bi jokalarik ere lortu dute balentria hori: Luc Abalok eta Michael Guigouk. Hala, Andrei Lavrov atezain errusiarraren marka berdindu dute. Hala ere, Karabatic da eskubaloian lorpen zerrenda oparoena duena.\nKarsten Warholm norvegiarrak egin moduan, munduko marka ezarri du estatubatuarrak 400 metroko hesidunean: 51,46 (berak zuen aurreko marka: 51,90). Buruz buruko polita izan du Dalilah Muhammad herrikidearekin. Azken zuzengunean hartu dio aurrea.\nHerbeheretarrak balentria handia egin du: 5.000 metrokoan irabazi egin du, azken itzulian sekulako erritmo aldaketa eginda; 1.500 metrokoan hirugarren izan da, sailkatze lasterketan lurrera erori eta gero; eta 10.000 metrokoan nagusitasunez gailendu da .\nTokioko Olinpiar Jokoetako izar nagusia izango zela zioten askok, sekulako estreinakoa egin baitzuen Rion. Eta hala izan da, emaitzetatik harago doan gai bat mahai gainean jartzeagatik: kirolarien buru osasuna. Taldekako finalean zegoela, planto egin zuen. Oreka barran brontzea irabazi du.\nMarokoarrak kenyarren bederatzi Jokotako nagusitasuna eten du 3.000 metroko oztopodunean. Marokok 2004ko Olinpiar Jokoetatik ez zuen urrezko dominarik irabazi atletismoan.\nSimone Bilesen lekua hartu du estatubatuarrak gimnastika artistikoko banakakoan. Final orekatua egin du, aparatu guztietan ondo aritu baita.\nVenezuelarrak hamazazpi zentimetro jan dizkio 1995etik indarrean zegoen jauzi hirukoitzeko munduko markari: 15,67 metro saltatu ditu. Gehiago salta dezakeela berretsi du.\nNahiz eta Tokion ezin izan duten beren bandera eta ereserkia erabili, Errusiako kirolariak normaltasunez lehiatu dira. 71 domina lortu dituzte: urrezkoak, hogei; zilarrezkoak, 28, eta brontzezkoak, 33.\nJokoak antolatuta, gora egin du dominen zerrendan. Hirugarren lekuan amaitu du, 58rekin: 27 urre, hamalau zilar eta hamazazpi brontze. AEBak nagusitu dira sailkapenean.


BEIk Errusiako ETEei eta kapitulu ertainen proiektuak laguntzen jarraitzen du - EU Reporter\nEIB ETEen proiektu eta erdialdean txapelak onartzen Errusian jarraitzen\nEuropako Inbertsio Bankuak (BEI) bi mailegu ematen dizkie Errusiako Federazioko enpresa txiki eta ertainek eta kapital ertaineko enpresek sustatutako proiektuak laguntzeko EBko banku talde nagusietako Errusiako banku filialei:\n100 milioi euro UniCredit Bankentzat, eta;\n40 milioi euro Raiffeisen Bankentzat.\nBi kreditu lerroak, EB-Errusia Modernizatzeko Lankidetzaren esparruan zabaldutakoak, BEIren lehenengo eragiketak dira Errusiako Federazioko bi finantzaketa erakundeekin, eta BEI herrialdeko EBko bankuen filialentzako lehen maileguak.\nWilhelm Molterer Errusiako mailegu-eragiketen arduraduna den BEIko presidenteordeak honakoa esan du: "Pozik nago BEIaren funtsak Errusiako sektore pribatuaren garapenean lagunduko dutela ETEak eta kapitulu ertainak epe luzera finantzatzeko sarbidea hobetuz".\nBEIren maileguek Errusiako ekonomiaren dibertsifikazioan laguntzen duten proiektuak finantzatuko dituzte. Bi kreditu lerroak bat datoz EIBek hazkundeari eta enpleguari laguntzeko ETEei mailegu bidez emateko lehentasunarekin. Horretarako, t BEI tokiko merkatuan presentzia finkatua duten eta ETEei eta kapital ertaineko enpresei zerbitzua ematen dieten bi finantzaketa erakunde garrantzitsuekin ari da indarrak batzen.\nModernizaziorako Lankidetzak, 25eko EB-Errusiako 2010. Gailurrean abian jarri zenak, erreforma bultzatzeko, hazkundea bultzatzeko eta lehiakortasuna sustatzeko esparru malgu gisa balio du. Helburu horiek guztiak enpresa txiki eta ertainak sustatuz eta BEIren eta Errusiako finantza erakundeen arteko esperientzia trukea garatuz laguntzen dute, ETEentzako eta enpresa ertainentzako finantza zerbitzuen gaian. Orain arte, BEIk zazpi mailegu eman ditu Modernizaziorako Lankidetza laguntzeko, 1 mila milioi euroko zenbatekoarekin.\nEIB Europako Batasuneko epe luzeko mailegu-erakundea da bere kide diren estatuek. Epe luzerako finantzaketa inbertsio sendoetarako eskuragarri jartzen du, EBko politika helburuetan lagundu ahal izateko.\nBEIk Errusiako Federazioko proiektuak finantzatzen ditu EBko Kontseiluak eta Europako Parlamentuak ekialdeko auzokideei (Armenia, Azerbaijan, Georgia, Moldavia, Errusia eta Ukraina) 3.8 mila milioi euroko mailegua emateko, 2007-2013 aldirako lagundu ahal izateko XNUMX-XNUMX aldirako tokiko sektore pribatuko garapenari, azpiegitura sozial eta ekonomikoen hobekuntzari eta klima-aldaketari arintzea eta egokitzeari.\nGai erlazionatuak:kreditu lerroakBEI maileguakRaiffeisen BankuaErrusiar FederazioanUniCredit Bank\nLehiaketa: Batzordeak EBrekin lankidetza hitzarmena sinatu du Indiarekin\nEuropako Ikus-entzunezko Behatokiaren txostena argitaratu Turkish film industria\nS&D taldea Ukrainari buruz: "Eman aukera bakeari"\nHerring gatazka: EB igogailu Faroe Uharteak aurka neurriak\nAitorpena EB presidenteek Errusiaren aurkako neurriei buruzko


'Herri txiki, infernu handi', martxoaren 4an Urretxun - Otamotz : Otamotz\nEkitaldia Ederrena pilotalekuan izango da, 19:00etan, eta gonbidapenak kultur etxean jaso behar dira, asteazkenetik aurrera\nETB1eko Herri txiki, infernu handi saiokoak Urretxura etorri dira. Datorren astean Zuhaitz Gurrutxagak, Mikel Pagadizabalek eta lan taldeko gainontzeko kideek urretxuarrekin elkarrizketak egingo dituzte eta martxoaren 4an saioaren aurkezpena egingo dute Ederrena pilotalekuan. Bertan herriko biztanleekin egindako elkarrizketak emango dituzte, Gurrutxagak eta Pagadik bakarrizketak egingo dituzte eta Sebastian Lizasok bertsoak abestuko ditu.\nEderrena pilotalekuko ekitaldian parte hartzeko gonbidapena jaso behar da. Datorren asteazkenean (hilaren 24an) hasiko dira gonbidapenak banatzen, kultur etxean. 16 urtetik gorakoek bakarrik jaso ditzakete eta gehienez hiru pertsonako: astelehenetik ostiralera 10:00etatik 13:00etara eta 17:00etatik 19:00etara eta larunbatean 10:00etatik 13:00etara.


Grievous jenerala - Wikipedia, entziklopedia askea.\nGrievous jenerala Klon Gerretan Sistema Independenteen Konfederakuntzako Komandante militar nagusia izan zen. Bere bizitza Errepublika Galaktikoa eta Jedi zaldunak suntsitu nahian eman duen ziborg boteretsu eta beldurgarri bat da, azken hauen argi sableak gerra garaikur bezala gordez.\nStar Warsen unibertsoa eta Star Wars\nStar Wars, Star Wars: Clone Wars (en) , Star Wars III. Atala: Sitharren Mendekua, Star Wars: Episode III – Revenge of the Sith (en) , Lego Star Wars: The Video Game (en) , Star Wars: The Clone Wars (en) , Star Wars Battlefront II (en) eta Star Wars: Battlefront II (en)\nMatthew Wood (Star Wars III. Atala: Sitharren Mendekua, Star Wars: The Clone Wars (en) )\nJohn DiMaggio (Star Wars: Clone Wars (en) )\nRichard McGonagle (Star Wars: Clone Wars (en) )\nGrievous jeneralaren hasieraAldatu\nGrievous jeneralaren benetako izena den Qymaen jai Sheelalen gerra erregistroek Galaxiarteko Banku Klanaren presidentea zen San Hillen arreta piztu zuten.\nGorantza zihan Dooku kondearen mugimendu separatistan zituen kontaktuek aldaketa sakon bat eragin zuten, eta Hill, prestatzen ari zen gerra zibil eragotzezinean eragina eta abantaila bilatzen hasi zen. Grievousgan baliabide baliotsu bat ikusi zuen.\nSheelalek Kaleesh gerlari talde bat batu zuen eta Huksak euren planetatik ezabatzen aritu zen, planeta honen ilargietara hies eginaraziz, ez zuen errukirik izan, ilargietatik ere desagerrarazten saiatu nahian. Huksek, desesperatuta, Errepublikari eskatu zioten laguntza, bere laguntza baldintzagabea eman ziena, kaleeshei gosetea eta krisialdi ekonomikoa jasanaraziz. Huksen aurkako gerrak eragindako kaleeren zorrak babestearen truke, Banku klanak Sheelalen betiereko zerbitzuak lortu zituen beldurtzaile eta gerlari bezala.\nIzpiritu gerlari hau izan zen gorroto sakon eta amorru bihurtu zena eta bere patua adieraziko zuena. Sheelal ez zegoen pozik bere gudu droideekin, eta bere gerlari taldea nahi zuen, alabaina, San Hillek ez zuen onartu Kaleesh gehiago erreklutatzerik, Sheelalek ez zuen onartu borrokatuko zuen modua, konbentzitzeko, magnaguardiak sortu zituzten, Sheelalek borrokan ikas zezaten eta guduan babes zezaten intsistitu zuen, gerran eroso sentiarazten. Sheelalek huksek Kaleeshen zelai sekretuak Errepublikak ezertxo ere jakin gabe eraso zituztela jakin zuen. Sheelalek bere postua utzi zuen bere herriari laguntzeko. San Hillek Sheelal hiltzea agindu zuen Dooku kondearen onespenarekin.\nMultimedia: General Grievous\nAzken aldaketa 2 uztaila 2020(e)an, 19:55(e)tan\nOrriaren azken aldaketa: 2 uztaila 2020, 19:55.


Irekia Eusko Jaurlaritza - Gobierno Vasco :: Euskal Autonomia Erkidegoko 2019 ekitaldirako Aurrekontu Orokorren Proiektua onetsi du Eusko Jaurlaritzak\nEuskal Autonomia Erkidegoko 2019 ekitaldirako …\n<iframe src="https://www.irekia.euskadi.eus/eu/embed/videos?flv_video=2018%2F10%2F23%2Fnews_49344%2F2018_10_23_consejo_gobierno.flv" width="320" height="210" allowfullscreen></iframe>\nEuskal Autonomia Erkidegoko 2019 ekitaldirako Aurrekontu Orokorren Proiektua onetsi du Eusko Jaurlaritzak Iturria: Irekia\n2018_10_23_consejo_gobierno_02.jpg Iturria: Irekia\n2018_10_23_consejo_gobierno.jpg Iturria: Irekia\n2018_10_23_consejo_gobierno_03.jpg Iturria: Irekia\n2018_10_23_consejo_gobierno_04.jpg Iturria: Irekia\nUrriaren lehenengo astean Argentina eta Txile bisitatuko ditu Lehendakariak bidaia instituzional, kultural eta ekonomiko batean\nEspetxe-politikan aldaketa bat behar dela azpimarratu du Erkorekak, Estrasburgoko epaia ezagutu ondoren\nBozeramaile eta Gobernantza Publiko eta Autogobernuko sailburu Josu Erkorekak agerraldia egin du gaur Gobernu Kontseiluaren ondorengo ohiko prentsaurrekoan, Ogasun eta Ekonomiako sailburu Pedro Azpiazurekin batera.\nOgasun eta Ekonomiako sailburuak jakinarazi duenez, Euskal Autonomia Erkidegoko 2019 ekitaldirako Aurrekontu Orokorren Proiektua ‒11.784,1M/€‒ onetsi du gaur Gobernu Kontseiluak. Hala, Azpiazu sailburuak nabarmendu duenez, politika publikoak hobetzea eta inbertsioa eta berrikuntza bultzatzea hartu ditu ardatz nagusitzat aurrekontuak.\nGainera, adierazi duenez, Aurrekontuen Proiektua hazkunde faboragarri baten testuinguru ekonomiko batean planteatzen da, egonkortasun nabarmenarekin, “nahiz eta dezelerazio txiki batean sartuta”, gaineratu du.\nAzpiazu sailburuak azaldu duenez, 297,7M-koa da hazkunde absolutua, % 2,6 handiagoa 2018aren aldean. Hala ere, azpimarratu du, zorraren amortizazioa eta “Y”aren eta trenbideko Hegoaldeko Saihesbidearen efektua kontuan hartu gabe, 371M-koa dela hazkundea aurrekontuen analisiaren ondorioetarako; % 3,6ko hazkunde erreala, joan den urtearen aldean.\nLEHENDAKARIAREN BIDAIA ARGENTINA / TXILE\nBestalde, Lehendakariak Argentinara eta Txilera egingo duen hurrengo bidaiaren berri eman du Erkoreka bozeramaileak. Azaldu duenez, urriaren 31tik, asteazkena, azaroaren 7ra arte, asteazkena, izango da bidaia. “Euskadi Basque Country Nazioartekotze Estrategia”-n kokatzen da bidaia eta, Erkorekaren hitzetan, Argentinarekin eta Txilerekin lotura instituzional, kultural eta ekonomikoetan sakontzea da helburua.\n“Euskadiren irudia kanpoaldean proiektatzen jarraitzea du helburu”, gaineratu du. Gainera, nabarmen duenez, bai Argentina bai Txile lehentasunezko herrialdetzat hartzen dira Euskadi Basque Country 2020 Nazioartekotze Estrategian.\nBestalde, gaurko saioan Josu Erkorekak jakinarazi duenez, 34,5 milioi eurora arte igo da familiei laguntzeko Programa seme-alabak zaindu eta babesteko. “Euskadiko familiei laguntzea da gure helburua, batez ere baliabide ekonomiko urrienak dituztenei, seme-alabak zaintzeko behar dutena eskuratu ahal izan dezaten”, adierazi du.\nEstrasburgok gaur goizean bertan ezagutzera eman duen epaiari buruz galdetuta, Erkoreka bozeramaileak adierazi du bestelako erabaki baten zain daudela, “Auzitegi Gorenaren aurreko epaiaren ildotik gehiago joko duena, honek ez bezala epai hark aintzatetsi egiten baitzuen zigorren zenbaketa Europar Batasunaren barruan”, gaineratu du. Horren haritik, azpimarratu duenez, aldaketa bat erreklamatzen jarraitzen dute espetxe-politikan, “lanean jarraituko dugu zuzenbide penalean eta penitentziarioan normaltasun-egoera berreskuratzeko, Zuzenbidean eta Hitzeman bezalako proposamen zehatzekin”, adierazi du.\nBestetik, Frantziako mugan gertatutako migratzaileen bidalketari buruz galdetuta, Josu Erkorekak azaldu du, mugetan, migratzaileekin zerikusia duen edozein prozedurak Europako Zuzenbideari men egin behar dio, eta gaineratu du mugetako kontrola Espainiako Gobernuaren eskumena dela. Hala, immigrazioari dagokionez nabarmendu du beharrezkoa dela Europako politika bateratu bat. “Erantzunkidetasunezko jarrera bat behar da baita migratzaileen banaketa ekitatibo bat ere Europan”, zehaztu du. Bestalde, Erkoreka sailburuak gogora ekarri duenez, Euskadi instituzio artean izan daitekeen koordinaziorik handienarekin ari zaio erantzuten fenomeno horri. “Baliabideak jarri ditugu udatik hona iritsitako 4.100 pertsona baino gehiagori arreta emateko”, azpimarratu du.\nerkoreka_argentina_txile_bi... behera kargatu (900 KB)\nerkoreka_enplegu_zentro_ber... behera kargatu (800 KB)\nerkoreka_kontziliazioa_lagu... behera kargatu (700 KB)\nazpiazu_talde_parlamentario... behera kargatu (300 KB)\nazpiazu_aurrekontuen_balora... behera kargatu (400 KB)\nazpiazu_aurrekontuen_laburp... behera kargatu (3 MB)\nazpiazu_2019_aurrekontuak_e... behera kargatu (800 KB)\nerkoreka_migratzaileak_fran... behera kargatu (800 KB)\nerkoreka_estrasburgoko_sent... behera kargatu (1 MB)\nazpiazu_2019_aurrekontuak_e... 20 MB\nazpiazu_aurrekontuen_balora... 20 MB\nazpiazu_aurrekontuen_laburp... 70 MB\nazpiazu_talde_parlamentario... 10 MB\nerkoreka_argentina_txile_bi... 20 MB\nerkoreka_enplegu_zentro_ber... 20 MB\nerkoreka_estrasburgoko_sent... 20 MB\nerkoreka_kontziliazioa_lagu... 20 MB\nerkoreka_migratzaileak_fran... 20 MB


Novaltiako langileak greban uztailaren 22tik hitzarmenaren alde. — ELA Sindikatua\nNovaltiako langileak greban uztailaren 22tik hitzarmenaren alde.\nNovaltiako langileak greban uztailaren 22tik hitzarmenaren alde. Novaltia farmazia-produktuen enpresa banatzailea da, eta dituen langileak greba mugagabean egon dira uztailaren 22tik hona. Urte hasieran Novaltiak alde bakarretik erabaki zuen hitzarmen berriaren negoziazio-mahaian ez jarraitzea, estatu-hitzarmena aplikatu ahal izateko. Horrek lan-baldintzetan galera handiak dakarzkie langileei. Bestalde, langileen helburuak hauek dira: lehengo hitzarmena berreskuratzea, soldata-eskala bikoitzak kentzea, azpikontratazioa mugatzea, lanaldia laburtzea eta soldata-igoera bat lortzea. ELAk erabateko gehiengoa du Batzordean. https://www.ela.eus/eu/eskumaldea/albisteak/novaltiako-langileak-greban-uztailaren-22tik-hitzarmenaren-alde https://www.ela.eus/eu/eskumaldea/albisteak/novaltiako-langileak-greban-uztailaren-22tik-hitzarmenaren-alde/@@download/image/WhatsApp Image 2019-10-15 at 12.06.41.jpeg\nNovaltia farmazia-produktuen enpresa banatzailea da, eta dituen langileak greba mugagabean egon dira uztailaren 22tik hona. Urte hasieran Novaltiak alde bakarretik erabaki zuen hitzarmen berriaren negoziazio-mahaian ez jarraitzea, estatu-hitzarmena aplikatu ahal izateko. Horrek lan-baldintzetan galera handiak dakarzkie langileei. Bestalde, langileen helburuak hauek dira: lehengo hitzarmena berreskuratzea, soldata-eskala bikoitzak kentzea, azpikontratazioa mugatzea, lanaldia laburtzea eta soldata-igoera bat lortzea. ELAk erabateko gehiengoa du Batzordean.\nLangile gehien-gehienak greba egiten ari dira, nahiz eta enpresa legez kontrako praktiken bidez grebaren eragina gutxiagotzen saiatu. Izan ere, enpresa barne-eskirolajeaz baliatu da —grebalarien eginkizunak egiten duen pertsonala—, greba indargabetzeko —Zaragozako lantegitik pertsonala ekartzea Zamudioko lantegira—. ELAk legez kontrako praktika horien berri eman dio Lan Ikuskaritzari, baina orain arte beste aldera begiratu du.\nBorroka luzea izaten ari da. Enpresako Zuzendaritzaren jarrera oso txarra izan da gaur arte. Hala ere, langileak bat eginik daude, eta sendo sentitzen dira, borrokan jarraitzeko gogoekin, lan-gatazka hori irabazi arte. Ez da gutxiagorako. Zuzendaritzak enplegu prekarioko etorkizun bat prestatu du langileentzat, baina langileak ez daude hori onartzeko prest.


kritiken hemeroteka » Burdinazko hanka herrenak\n« Emakumea orojakile eta iritzi-emaile | Unearen goratzarre intuizioaren narratiban »\nBurdinazko hanka herrenak Alvaro Rabelli / El País, 2006-06-05\nBere ibilbideko bigarren eleberria ekarri zigun urte hondarrekin batera Lutxo Egia bilbotar idazle eta kazetariak. Itxura batean Ezker hanka falta zuen izenburuko hau laburra izan arren, lerroz lerro eta berbaz berba handitzen den lana da berau, egile honen literatura bezainbeste.\nBertan Gerena izeneko kirol kronikagilearen ibilerak kontatzen zaizkigu. Gerenarenak eta lagun izango dituen hiru gazterenak ere, 80ko hamarkadako Sestaon. Baina ez hori bakarrik, izan ere, Egiak bi planotan aurkezten digu liburua: batetik, aipatutako pertsonaien ibilerak; eta bestetik, gaur egungo denborara etorrita, gazte horietako baten bidaia Galiziara Gerena zenaren senideen bila. Plano biak sigi-saga dabiltza liburuan zehar, sarri irudi iradokitzaileez beterik eta lirismo handiz ibili ere.\nLehenengoan, Sestao nagusi, itsasadarra ardatz, herdoil endekatuaren erresuman. Hemen ditugu Gerena herrena, zahartua, militantea, Hierro kazetarako Sestao River taldearen kronikak idazten dituena, eta beronen eskutik helduen arora poliki-poliki sartuko diren gazteak. Zati honek badakar hiriaren ikuspegi jakin bat. Ikuspegi honek, ezaguna ere Bilboko edo Bilbo inguruko beste euskal idazle batzuengan, jartzen du begirada hiriko aspaldiko bazter industrialeetan, gaur galduak; auzoetan; erreka zikinaren ertzetan; herdoilean. Eta, azken batean, herdoilarekiko nostalgia da ikuspegi horren metafora nagusia.\nOraingo hiri berria titanioz bete ahala, Egiaren esanetan titanizatu, eta aldi berean, hitz jokoa eginez, tiranizatu, lehengo uherra oroitmin bihurtzen da, iraganaren eta hiri bizia izandakoaren ikur. Egile hauen pertsonaiek errezeloz eta destainaz dakuskite erdialdeko inguru eta eraikuntza berriak, haietatik ihes egiten dute, eta ihes ere egiten dute ez hain aspaldiko sasoira, 80ko hamarkadara batez ere, noiz eta herdoilaren endekapena ageriagoa zen, herdoil endekatua eta sormen handiko 80ko hamarkada iradokitzailera.\nBigarren planoan, berriz, herdoilatik berdera, Galiziara egindako bidaia, bidaia literario gisa begitantzen zaigu, Manuel Rivas idazlearen istorio eta pertsonaienganako bidaia. Bada, honek, darion itxura lirikoa areagotzeaz gain, irrealitate ameskor kutsu handia ematen die liburuaren pasarte hauei. Hala ere, plano biak elkarlotzen doaz, han hemen sakabanatutako hariak batuz, harik eta istorio iradokitzailea erdietsi arte.


Jokoak of idatzi doan - Page 3\nJokoak of idatzi\nDetektibe bat zara eta krimenaren eszena batean posible froga guztiak hiltzailea aurkitu ezagutzeko aukera izango duzu. Search aztarnak, probak eta zure helburua lortzeko beharrezko elementuak biltzeko.\nKrimenaren urrezko panpina eszena\nTximinoa herrian duten modu daude banana guztiak biltzeko iristeko bide zuzena marrazten du. Kontuz ibili ez erori helburua lortzeko. Irabazi puntuazioa for Monkey bike hobetzeko.\nFrogatzeko Oraindik azkarrena hunkigarria teklatuan hatzak. Ahalik eta azkar eraso eta horien suntsitu nahi dute hitz idatzi behar dituzu.\nGozatu addictive joko honetan. Helburua da zutabea berean, edo lerro bereko edo bederatzi zelulak errepikatzen dute sareta berean zenbakiak gabe, taula gainean plazak osatzeko.\nAldatu leku esfera gutxienez ditzakezu hirunaka taldeka adina kentzeko.\nFun abentura joko heroi bat sortu behar duzu artefaktu zahar baten sekretua ezagutzeko. Garatu zure pertsonaia zazpi arma mota, 30 lan baino gehiago daude magiko eta trebetasun asko ikasten dituzten\nMakina misteriotsu bat zure lab hitzak idatzi Ingelesa duzu lan egiteko inbaditu bugs amaitzeko gai nork eraiki du asmatzaile ospetsua zara.\nErlojuaren hitz flash\nEstrategikoki jarri zure defentsa dorre eta etsaiak on luma kentzeko idazten. Ezin duzu utzi lerro amaiera iritsi da. Duzu zure mapak ere eraikitzeko.\nTalde iristeko oinarria eta eragozten arerio handiz etortzen. Marra bat, elkarren segidako bi mugimenduak egin ahal izango duzu, non bi lerro ordura konektatutako Puntu batetik bazoaz.\nEzin zer dira Sarean gehien bilatutako hitz imajinatu duzu? Aukeratu hiru erantzun posible bat eta zure emaitzak konparatu beste Lehiakide datuekin.\nIdatzi zenbakiak bezain azkar dezakezu eta mantentzen bar maila zona gorrian iristen.\nSaiatu zure tatuaje duten bezeroek katalogo hau aukeratu azalaren jolasteko. Ez da zure mina eta nerbioak maila gainditzen. Zure lema: poliki baina ziur asko lanean.\nTattoo 2 artistak\nHitzak eraiki behar duzu 3 edo gehiago letrak ingelesez. Prest al zaude?


Barrikako Udala - Las bondades del sílex\nHomosapiensaren bizitzaren ehuneko laurogeita hemeretzian, silexez egindako tresnei esker iraun zuen espezieak. Zergatik erabiltzen zuten silexa, ordea, eta ez beste harri mota bat?\nSilexaren ezaugarri mineralogiko bikainengatik: mineral gogorra da, eta erraz lantzen da, erresilientzia urria eta egitura erregularra dituelako (isotropikoa); hala, teknika oso konplexua erabiltzeko beharrik gabe aise eman dakieke nahi den forma eta bolumena zizelkatutako harri ezpalei. Ezaugarri horiei guztiei esker, silexa da zizelkatzeko harririk egokiena.\nBestalde, Barrikan dago Kantauri aldeko silexezko azaleratze handiena eta nagusietakoa; eta horrekin batera kontuan hartzen badugu aurrez esandako guztia, ez da harritzekoa Historiaurreak hartzen dituen milaka urteetan itsaslabar hauetan hain jarduera bizia izana.\nBaina nondik dator silexa benetan? Silexak jatorri organikoko kareharrizko itsas metaketak dira: algen, silize ugariko itsas trikuen, diatomeen eta abarren metaketak. Horiek guztia itsas hondoan pilatu, eta silexa eratzen dute, artean deskribatu gabeko genesi bitxi baten ondorioz.\nSilexa, labur esanda, jatorri biologikoko harri bat da, plataforma kontinentaletan edo haien ertzetan eratzen dena. Barrikan, oso baldintza berezietan sortu da. Ustiatzen dena ez da harri barruko silexa, olistrostomos deritzen mailetakoa baizik; hau da, plataforma kontinentalaren ertzean labaintzen diren buztin tankerako masa handietakoa. Gainerako silex noduluekin gertatzen denaz bestela, geruza horiek ez dute jasaten toleste prozesurik eta flyscharen orogenesirik. Hala, olistrostomos mailetako silexezko noduluak ez dira hausten tolestearen eraginez, eta, jakina, horietantxe kokatuta daude silex tailerrak.


�Herrian piztutako giroak ilusio handia egiten digu� - GARA\n�Herrian piztutako giroak ilusio handia egiten digu�\nLagun Onak futbol taldeko entrenatzailea\nEgun handia da gaur Azpeitian. Herriko taldeak, Lagun Onak-ek, alegia, Kopako partida izango du 19.30etik aurrera, Alcorconen aurka. Madrildarrak Bigarren B Mailan daude, azpeitiarrak baino maila bat gorago; baina hau gaindituz gero, gipuzkoarrek Lehen Mailako talde bat izango lukete aurrez aurre, eta Aitor Zulaika entrenatzailea, gainerakoak bezalaxe, ilusioz gainezka dago.\nAitor Zulaikaren izena bolo-bolo dabil aspaldian. Entrenatzaile azpeitiarra lan bikaina ari da egiten herriko taldearekin. Iaz ia Bigarren B Mailara igo ziren, eta aurten Lehen Mailako talde baten aurka jokatzeko aukera ederra dute.\nNola bizi izan duzue gaurko partidaren atarikoa?\nIlusio handiarekin, eta horretarako arrazoi ugari daukagu. Hasteko, lehiaketa ezberdin bat da, aurkaria ere ez da gure aurka aritzen, eta guretzat berria da. Herriko giroa ere aipatu behar dugu, sekulako ilusioa piztu baita Azpeitia osoan.\nKanporaketa hau gaindituz gero, hurrengoan Lehen Mailako talde baten aurka neurtuko zinateketela jakiteak ere bultzada handia eman behar du, ezta?\nBai, baina nik uste dut partidaz partida joan behar dela. Nire ustez, lehenengo, biharko [gaur] partidan baino ez dugu pentsatu behar, hori gainditu behar baitugu hurrengo kanporaketa jokatzeko, eta hori bakarrik izan behar dugu buruan.\nZuk esana da Liga dela zuen eguneroko ogia, eta Kopa, berriz, larunbatetan har daitekeen «kubata» bat dela. Halako partidetan hori dena jokalarien buruan sartzea ez da erraza izango.\nGarbi dago. Dena dela, gure erronka Ligan dago, eta hori garbi izan behar dugu. Kopa lehiaketa polita da, eta Lehen Mailako talde baten aurka jokatzea lortzen badugu, sekulakoa izango da, baina garbi izan behar dugu gurea zer den. Egia da, honelako aukera baten aurrean hori dena garbi izatea ez dela erraza, azken batean, herrian partida honetaz asko hitz egiten baita, eta nahi izan gabe ere, burua Kopan izatea ez da arraroa.\nGipuzkoako hiru talde profesionalak lehiaketatik kanpo daude. Herrialdeko ordezkari bakarra zuek izatea ere garrantzitsua izango da.\nBai, bai, dudarik gabe. Herrialdeko lehen taldeak azken urte hauetan Kopan ez darama bide ona, baina bai Eibarrek eta bai Real Unionek ere balentria handiak egin dituzte azkenaldian, eta dudarik ez dago lehiaketa hau oso polita dela denentzako.\nZer dakizue aurtengo Alcorconi buruz?\nTalde handia egin duela. Helburua Bigarren Mailara igotzea da, eta eskarmentu handiko jendea dute. Lehen eta Bigarren mailetan ibilitako batzuk badituzte. Gero, baloia behetik jokatzea gustatzen zaie, eta atzealdean, berriz, jende handia dute.\nIaz Hirugarren Mailan Liga irabazi zenuten, eta aurtengo hamaikakoa ia berdina da. Hala ere, Liga hasiera ez da ona izan. Bigarren B mailara ez igotzeak eta orain Kopan izateak zerikusia izan al du?\nBueno, egia da Torrelavegaren aurka zaplazteko handia jaso genuela, ia igota geundela igo gabe geratu ginelako, baina aurtengo hasiera honek ez dauka horrekin zerikusirik, hori gaindituta daukagulako. Kopak zerikusia izan zuen lehen bi partidetan, nahikoa despistatuta harrapatu gintuelako. Garbi dago Liga ez dugula ongi hasi, baina areatik areara askotan aurkaria baino gehiago izan gara; baina, gero, area barruan besteak hobeak izan dira. Hori guk aldatu beharko dugu, eta horri buruz aritu gara hizketan, eta garbi daukagu zer egin behar dugun.\nGaurko partidaren aurrean zer esango zenieke zaleei?\nHiru gauza esango nizkieke. Hasteko, Garmendipera etortzeko esango nieke, ahalik eta gehien etortzea komeni zaigu. Gero, ongi pasatzeko esango nieke, eta azkenik, taldea bultzatzeko. Cerro de Reyesen aurka bigarren zatian erruz bultzatu zuten, eta uste dut aspaldiko urteetan jokalariek ez zutela horrelako bultzadarik sentitu. Kanporaketa horretan bigarren zatian jokalariek atera zuten kasta horren errudunak zaleak izan ziren, partida hura irabazteko oso garrantzitsua izan zen, eta seguru nago, herrian bizi den giroarekin, gaur ere horrela izango dela.


Euskal Herriko Hitz Gurutzatuen V. Tapelketa • ZUZEU\n2007. urtean hasi zenetik, Irungo ?Bidasoako E.K.T.? elkartean jokatu dira Txapelketaren aurreko edizio guztiak. Aurten, ordea, Ola Sagardotegian jokatuko da, Irunen betiere. Jokalekuaren egokierak eta edukierak bultzatu gaituzte erabaki honetara. Aurkientza zoragarri batean dago, XIV. mendeko burdinola batean, eta lehiakide gehiago zabal eta behar bezala hartzeko aukera eskaintzen digu.\nGoi mailako eta omen handiko etxeen laguntza jasoko du Euskal Herriko Hitz Gurutzatuen Txapelketak bere bosgarren edizioan:?Euskadiko Kalitatea Fundazioa, eusko labelak bideratzen eta koordinatzen dituen erakundea, eta Irungo Ola Sagardotegia, Bidasoalde guztian ongi ezaguna den marka. Euskarri ezin hobea eskainiko diote bi etxeek gure txapelketa xume honi.\nhitz jokoak, Irun, Luma\nZer duzu buruan “Euskal Herriko Hitz Gurutzatuen V. Tapelketa”-ri buruz\niparralde 2011-10-24 18:32\nBenetan pozgarria horrelako proposamen bat euskaraz egitea.\nBaietz aurten ipar euskal herritar bat bat txapeldun!


Lautadako AEK, HABEk homologatutako euskaltegia\nAgurain (01200 Araba)\nTelefonoa: 945 300 408/ 651109198\nBulego ordutegia: 10:30-12:30 // 18:00-20:00\n2020/2021 ikasturteko euskara ikastaroak:\n09:30-11:30/ 11:30-13:00/14:30-16:30/ 16:30-18:30/ 18:30-20:30 Astelehenetik ostegunera. Urritik ekainera/266 ordu. 460€\n-Autoikaskuntza: Urritik ekainera. 190 ordu/ 678 euro\n- C1 (EGA) prestatzeko ikastaroa. Astean bitan , 16:3018:30, urritik ekainera. 228€\n- Berbalagun egitasmoak, Agurain eta Asparrenan (dohainik)\nLAUTADAKO UDALAK. Lautadako udal guztietan dirulaguntzak (langabetuak eta lanean ari direnentzat)\nZapatari Kalea, 31 Agurain


— Gure eskola-garaiko euskara giroz.\nAldi bakotxak bere aldartea du eta bere haizea.\nEuskeraren kontrako bizigiro nonahikoaren barruan gertatu zen gure zortzi urtez gorako denbora.\n— Gure euskara zertan zen.\nGiro hortan euskara galdu egin ez bagenu [sic] ere, baztertu egin genuen. Bazterraren ilunpetan (landarak ohi diren bezala) zurbildu, makaldu eta ahanz-kortasunaren hautsez hondatu zitzaigun. Hau hala da.\n—Baina gugan ez zen euskararik hil.\nGure kasuan, Arantzazuko fraideon kasuan, beste zenbait lekutako bizimodutan izan ez den bezalako inguru bat izan dugu euskararekiko: Jai-eguneroko eliz-hitzaldiak eta hirugarren kurtsoz gero ezagutu genuen asteroko euskara-ordua izan genuen behinepehin. Sasoa hartan nork ematen zuen gehiago euskararen alde?\n— Zertan jartzen dudan Arantzazuko euskara giro hori.\nArantzazuren euskaldun izateari Herriak eutsi dio. Jaiero hona igo den euskaldun erromesak. Euskaldun-jende horri euskaraz egin beharrak. Frantziskotarra —Asisko Frantziskoz gero— bokazioz da herriko jende lau eta arruntaren lagun urbil. Hau ere kontuan erabiltzekoa da.\nFrantziskotar Ordena jende arrunt eta lauarentzako zabalik egon da. Atzo ez ezik gaur, jende langile eta egunero nekatzen denaren semeen taldeak osatzen du gure konbentuetako anaidi bakoitza.\n— Gure euskaltasunarentzat frantziskotarren ordena zer izan den.\nFrantziskotar Ordenari eskerrak ikasi ahal izan dugu makina bat euskaldunek, beste inon ikasi ezingo genuena. Txiroen semeok beste non ahal izango genuen ikasterik [sic] egin?\n— Niretzat hala gertatu da.\nNik neuk zorion handitzat dut Ordena hontan sartu izana. Ez dut uste, jendeari laguntzeko frailetzan dudan halako aukerarik beste inolako bizimodutan izango nuenik.\n— Ordenak berak eutsi nau herriaren ondoan.\nHau aitortu beharreko errealitatea da: Frantziskotar Ordenak herriarengandik gertu izan duela bihotza, eta herriaren alde lan egin nahi izan duenari ez diola hortarako eragozpenik jarri. Zerrenda oso luze bat osa daiteke euskaldunari euskaraz hitz egin eta euskaraz idatzi dion frantziskotarren izenez. Gaurregun berton JAKIN-taldea aipatzea bera nahikoa da gure Ordena euskaltasunaren barruan zenbat indarrez ari den agertzeko.\n— Gure artean ere ez da dena euskara horratik.\nEuskaltasunaren gainean, barruan ere ez esatearren, nonahiko laino eta gandu dago. Eta laino eta gandu hori geure artean ere bada. Ezin gindezke libratu inguruan nagusi den erdal-girotatik [sic]. Baina zerua garbituz doala esango nuke. Bitartean giroaren errurik ordea, ezin diot ezarri giro horren pean bizi denari.\n— Ez diot inori errurik bota nahi.\nEzin gindezke inori erruak botatzen bizi, ez eta historiari, gertakizunei eta abarri erruak egozten. Hau jokabide lotsagarri bat da. Umeen eta jende makalaren jokabidea. Hala [sic] inork egin behar ote digu beti dena? Hala [sic] jende gauzaez eta kikil talde bat baino ez ote gara? Ordua da jadanik gizon azaldu gaitezen, isilik eta seguru lan egiten has gaitezen.\n— Euskaldunon segurutasunik eza.\nNiri iruditzen zaidana zera da: Asko eta asko ez gaudela batere seguru euskaltasunaren balioz [sic]. Eta hauxe ez aitortzearren jotzen dugula hainbeste erosta-jotze egitera, geure buruok hain mariti aitortzera eta azkenean erruak beti inori botatzera.\nBai, behin esateko, gutariko bakoitzak ez al du erru pertsonalik salatzen dugun giro txar horren barruan? Hau pentsatuko bagenu, eta bakoitza bere erresponsabilitatez jabetuko bagina, beste kuku batek joko luke gure herri-giroan. Udaberri bateko kukuak seguru.\n— Beste errudunik ez denik ez diot gero.\nEuskaldunokin gertatu denaren errurik euskaldunoz kanpo beste inork ez duenik ez diot. Ez diot euskararen atzoko eta egungo egoera zauritu eta zatituaren errurik beste inork ez duenik. Nola ez errurik, euskara behin eta berriro eskolatik uxatzen duenak, prentsatik, radiotik, telebistatik, gizarteko harremanetatik? Nola ez errurik karitatearen izenean, edukazioaren izenean, univertsaltasunaren [sic] izenean euskara euskaldunen ahotan eta bihotzetan hiltzen dihardutenek? Nola ez errurik herri bizitzaren zain guztiak eta bakoitza ihartzen ari direnek, Herria eta herriko lurra zatitzen eta euskal ikaskuntza sakabanatzen dihardutenek?"\n— Inork errurik ez zuelakoan denok errundun?\nEz. Neurri gabeko esker onik zor diogunik ere bada, eta Herria bera batik bat. Herriak (geldo* lodi ta handiaren azpiko txingar biziak) eutsi dio euskarari eta euskaltasunari. Herriak behartu eta bultzatu gaitu, beste eginkizun askotara bezala, euskaraz egitera, euskara ikastera eta lantzera, egin ahaleko ahaleginez behartu ere gainera. Eta Herriaren eskariari erantzun dion orori ere eskerrak\nAzpi-gaia: Euskara: Erruak